13:55 29.12.2017 (Янгиланган 14:03 19.01.2018) Ҳавола олиш\nSputnik таҳририяти 2017 йил давомида Ўзбекистонда содир этилиб, оммавий ахборот воситаларда кенг ёритилган ва жамоатчилик ўртасида фаол муҳокама қилинган жиноий ҳуқуқбузарликлар ва ҳодисаларни ёдга олмоқда\nТОШКЕНТ, 29 дек — Sputnik. 2017 йилда бир қатор жиддий жиноятлар Ўзбекистон аҳолиси эътибори марказида бўлди. Бу жиноятлар хорижий ва маҳаллий оммавий ахборот воситаларда кенг ёритилиб, жамоатчилик ўртасида фаол муҳокама қилинди.\nSputnik таҳририяти йил давомида содир бўлган энг шов-шувли жиноий ҳуқуқбузарликлар ва мудҳиш ҳодисаларни эътиборингизга ҳавола қилади.\nДарҳақиқат, шу йил июль ойида Ўзбекистон Бош прокуратураси томонидан Гулнора Каримова устидан очилган жиноят ишлари ўзбекистонликлар эътиборида бўлиб, ижтимоий тармоқларда қизғин муҳокама қилинди.\nЖумладан, унга нисбатан Ўзбекистон Жиноят кодексининг бир қатор моддалари (165, 167, 179, 184, 227 ва бошқалар) билан айблов эълон қилинган. Унда қайд этилишича, ҳозирда 12 та хорижий давлат ҳудудида 1 млрд 394,1 млн АҚШ доллари, 63,5 млн евро, 27,1 млн фунт ва 18,5 млн франк миқдордаги маблағ легаллаштирилган. Гулнора Каримовага Ўзбекистон Жиноят кодексининг 168, 178, 182, 189, 228 ва 243-моддалари билан айблов эълон қилиниб, унга нисбатан қамоққа олиш эҳтиёт чораси қўлланилган.\nБоровский тиббиёт коллежи талабаси Иброҳимов вафот этиши бўйича жиноят иши\n2017 йил 3 май куни Боровский тиббиёт коллежи талабалари ўртасида рўй берган ва нафақат Ўзбекистон, балки хорижий ОАВлар томонидан кенг ёритилган суд жараёнидир.\n2017 йил 3 май куни Боровский номидаги тиббиёт коллежи 2-босқич талабаси 1999 йилда туғилган Ибрагимов Жасурбек Махаммаджон ўғли тан жароҳати олиб, Тошкент шаҳар 2-сон болалар жарроҳлик шифохонасига ётқизилган ва олган жароҳатлари натижасида 2017 йил 1 июн куни Республика шошилинч тиббий ёрдам илмий марказида вафот этган эди.\nЖасурбек Иброҳимов ўлимида айбланган Исломбек Тўлаганов суд ҳукми билан 6 йилга озодликдан маҳрум этилди.\nНаманганда 3 киши хожатхонада оғир газдан захарланиши\nШу йил июль ойида Наманган вилояти Янгиқўрғон туманларда юз берган воқеани эсга олиш лозим. Бир матоҳ туфайли уч кишининг нобуд бўлганини энг аҳмоқона ўлимлар рўйхатига киритиш мумкин.\nЖумладан, 13 июль куни Наманган вилояти Янгиқўрғон туманида хожатхонасида оғир газдан захарланиш содир бўлган. Ушбу хонадонда яшовчи фуқаро Г.Мусабоева Samsung Galaxi J7 уяли телефонини уйидаги хожатхонага тушириб юборган.\nШу куни Мусабоева томонидан ёлланган ишчилар А.Қирғизбоев ва О.Мурзалиевлар телефонни олиб чиқиш учун бирин-кетин хожатхона тубига нарвон ёрдамида тушишган ва оғир газдан захарланиб, хушдан кетишган. Шундан сўнг, аёл уларни қутқариш учун Янгиқўрғон туманидаги Қизилқиёқ ҚВПдан шифокор Қ.Ирисбоевни чақиртирган. Шифокор ёлланма ишчиларни қутқариб олиш учун хожатхона тубига тушаётиб заҳарланиб, хушидан кетган.\nНаманган вилояти ФВБ Қутқарув отряди қутқарувчилари келиб тушган хабардан сўнг қисқа муддат ичида воқеа жойига бориб вафот этганларни хожатхона тубидан олиб чиқишган. Фуқаролар А.Қирғизбоев ва О.Мурзалиевлар воқеа жойида фуқаро Қ.Ирисбоев эса шифохонага олиб кетилаётган вақтда вафот этган.\nТошкентда 3 нафар вояга етмаган опа-сингиллар бирин кетин вафот этиши\nШу йил ноябрь ойи бошида Тошкентнинг Олмазор тумани, Бешқўрғон мавзеида (Тансиқбоев-3) истиқомат қилувчи уч нафар вояга етмаган опа-сингиллар бирин кетин вафот этди.\nПрокуратура 3 опа-сингил ўлими бўйича экспертиза натижаларини эълон қилди\nГувоҳлар айтишига қараганда, фожиадан олдин улар қийма шашлик ейишган кейин кучли қорин оғриғи бошланган. Қариндошлари уларга оғриқни енгиллаштирувчи дори беришса-да, у ердам бермаган. Опа-сингиллардан бири касалхонага кетишда, тез ёрдам машинаси ичида жон берган, икки нафари ҳам кейинроқ касалхонада вафот этган.\nБу ҳолат юзасидан Олмазор туман прокуратураси томонидан Жиноят кодексининг 186-моддаси 4-қисми "а" банди билан жиноят иши қўзғатилган.\nДекабрь ойи бошларида Тошкент шаҳар прокуратураси тўсатдан вафот этган 3 опа-сингил ўлими бўйича суд-тиббий экспертизаси натижаларини эълон қилганди. Унга кўра, қизлар гипотензив дори воситасини (артериал қон босимини туширадиган) қабул қилишганидан кейин вафот этишганини тасдиқлади. Дори воситасини давомли қабул қилиш натижасида, қизларда кардиоген шок ҳолати юзага келган.\nРуҳий хасталик шифохонасидан қочган жиноятчилар\n20 ноябрь куни Тошкент шаҳар Олмазор туманида жойлашган шифохонасидан уч нафар бемор қочиб кетганди. Беморлар Шерқул Омонов (ўғрилик), Маъруф Рашидов (қасддан баданга оғир тан жароҳат етказиш), Ахрор Хамроев (гиёҳванд моддаларни кўп миқдорда ноқонуний равишда сотиш) жиноятларини содир этган.\nТезкор қидирув ҳаракатлар натижасида шу куннинг ўзида 2 нафар бемор М.Рашидов, А.Хамроев қўлга олинди. 21 ноябрь куни эса Тошкент шаҳар ИИББ ходимлари томонидан ўтказилган тезкор-қидирув тадбирлари давомида, Чилонзор туманида жойлашган "Абу Сахий" бозори ҳудудида шифохонадан қочган учинчи шахс Омонов Шерқул Сафарович қўлга олинди. Ушлаш жараёнида, у ёнида бўлган пичоқ билан ички ишлар органлари ходимига қуролли фаол қаршилик кўрсатиб, унга тан жароҳат етказди.\nБироздан сўнг, ҳуқуқни муҳофаза қилувчи органлар 3 нафар бемор қочган Тошкент шаҳридаги руҳий касалликлар интенсив кузатиш шифохонаси раҳбарияти устидан Жиноят кодексининг 207-моддаси мансабга совуққонлик билан қараш бўйича жиноий иш қўзғатилди.\nКолбасага қўшилган эшак гўшти ва сифатсиз гўшт\nТошкентнинг Олмазор туманида жойлашган "GOLD PREMIUM PRODUCT" МЧЖга қарашли "Шаршара" номли гўшт маҳсулотлари ишлаб чиқариш цехи ишчилари томонидан эшак гўшти бошқа гўшт маҳсулотларига қўшилганлиги аниқланди.\nТезкор тадбир давомида Хоразм вилоятидан Тошкент шаҳрига 69,6 кг эшак гўшти "Шаршара" гўшт маҳсулотлари ишлаб чиқариш цехига ўтказиш учун олиб келинганлиги аниқланган ҳамда цехда мавжуд бўлган 275 кг гўшт маҳсулотлари ашёвий далил сифатида олиб қўйилган. Тегишли мутахассисларнинг хулосасига кўра, олиб қўйилган гўшт маҳсулотлари истеъмолчиларнинг соғлиги ва ҳаёти хавфсизлиги талабларига жавоб бермаслиги аниқланган.\nУшбу ҳолат бўйича Ўзбекистон Жиноят кодексининг жиноят иши қўзғатилиб, ҳозирда айбдор шахсларни жавобгарликка тортишга қаратилган зарур тезкор-тергов ҳаракатлари олиб борилмоқда.\nЯна бир ҳолат, Бош прокуратураси ҳузуридаги Департамент ва МХХ ходимлари 10 йилдан буён Қашқадарё вилоятидан Тошкент шаҳрига сифатсиз гўшт маҳсулотлари етказиб келган жиноий гуруҳ фаолиятига чек қўйди.\nЖиноий гуруҳга Қашқадарё вилоятида туғилган, охирги йилларда Янгийўл туманида яшаб келган 40 ёшли Баҳром Ҳайдаров раҳбарлик қилган. Уюшган жиноий гуруҳ аъзолари маҳаллий ветеринар, қассоб ҳамда даллоллар орқали ўлиши аниқ бўлган касал ва ҳаром ўлган моллар тўғрисида маълумот тўплашган. Ана шундай ҳар бир маълумот учун 15 минг сўмдан 50 минг сўмгача пул тўланган. Сўнгра яроқсиз гўштнинг килоси 10-15 минг сўмдан сотиб олинган. Сифатсиз гўшт маҳсулотига Қашқадарё вилояти Чироқчи тумани ветеринария бўлими ходимлари сохта маълумотнома тайёрлаб беришган.\nБозор ва колбаса цехларига 10 йилдан бери яроқсиз гўшт сотган жиноий гуруҳ қўлга олинди\nГўштлар Тошкент ва Зангиота туманларидаги яширин цехларга келтирилган. Бу цехларда истеъмолга яроқсиз гўштлар кимёвий ишлов берилиб, чиройли кўринишга келтирилган. Сўнгра килоси 25-30 минг сўмдан сотилган. Гуруҳ аъзолари Тошкент шаҳрига ҳар ойда 25-30 тонна сифатсиз гўшт маҳсулотлари келтиришган.\nАниқланишича, бу гўштлар Тошкент шаҳрининг бир нечта туманларида фаолият юритадиган айрим савдо марказларида, жумладан, "Эски Жўва" деҳқон бозори, "Асл сифатли таъм" МЧЖ, ЯТТ "Мўминов Хусан Хурсанжонович"га қарашли сомсахона, якка тартибдаги тадбиркорлар "Файзиев Ф.З.", "Қосимов" ва бошқаларга тегишли қассобхоналарда сотувга чиқарилган.


Ўзбекистон бўйлаб | kitobsayyoh.uz\nТошкент — Марказий Осиёнинг энг йирик қадимий шаҳарларидан бири — Ўзбекистон Республикасининг пойтахтидир. Тошкент — шаҳар, Ўзбекистон Республикаси пойтахти, Тошкент вилояти маркази. Ўрта Осиёнинг йирик саноат-транспорт чоррахаси ва маданият марказларидан. Республиканинг шимоли-шарқий қисмида, Тяншан тоғлари этакларида, 440—480 м баландликда, Чирчиқ дарёси водийсида жойлашган. Аҳолиси 2,340,900 кишини ташкил этади (2013). Шаҳар Қозоғистоннинг чегарасига яқин жойлашган. Майдони 327,9 км2.\n2007-йили Тошкент Ислом маданияти маркази, деб эълон қилинди. Бунга сабаб сифатида шаҳарда коʻплаб тарихий исломий иншоотлар ва Тошкент Ислом Университети борлиги, шаҳар маданий тарихи исломий анъаналар билан боғланганлигидир.\n2009-йилда Тошкентнинг 2200 йиллиги нишонланди. Бу муносабат билан шаҳар инфра- ва транспорт тизими янгиланди.\nТошкент воҳаси Тян Шаннинг ғарбий ёнбағирларидан бошланиб Сирдарё этакларига тушадиган кенг тоғолди текислигининг бир қисмида жойлашган. Шарқда у учта — Угом, Писком ва Чатқол тоғ тизмалари билан ўралган бўлиб, бу тизмаларни шу номлар билан аталувчи дарёлар оқиб ўтувчи даралар ажратиб туради. Бу дарёлар қўшилиб Чирчиқ дарёсини ҳосил килади. Чирчиқ дарёси Чорвоқ ҳавзасининг тор дарасидан ўтиб, Ғазалкентдан қуйироққа тушганда кенглиги баъзи жойларда 20 кмдан ошадиган қадимий текислик бўйлаб оқади. Ғарбда Чирчиқ водийсига Қизилқумнинг қайноқ нафаси урилади. Бу қайирнинг бир қисмини Чирчиқ дарёсининг ҳозирги ўзани эгаллаган. Жанубий қисмида эса водийга кириб борувчи Оҳангарон дарёси ястанган. Ушбу текислик шимолида жойлашган Арис дарёсининг водийси билан бирга бу табиий сув тармоқлари Ўрта Осиё деҳқончилик воҳаларининг чекка минтақасини ташкил этади. Ундан шимол томонга қараб эса, яйловларга бой бўлган поёнсиз чўл ястаниб ётади.\nЧирчиқ дарёси ҳавзаси Ўрта Осиёнинг қадимий деҳқончилик ва шаҳар маданиятлари бешикларидан биридир. Унинг ҳудудида Тошкентнинг маркази пайдо бўлган. Жойдан жойга кўчиб турган бу марказ қадимда ва ўрта асрларда Чоч ёки Шош, кейин эса Тошкент номи билан машҳур бўлган.\nТошкент воҳасида барча тарихий даврларда сув мўл-кўл бўлган. Тарихан таркиб топган каналлар тармоғи шаҳарни сув билан таъминлаб турган. Шу боис шаҳар хеч қачон сув тақчиллигини сезмаган. Буни ўрта асрлардан то ХИХ асргача Тошкент тўғрисида ёзган муаллифлар хамиша таъкидлаб келганлар. Бу ердаги иқлим ҳозирги одамларнинг аждодлари пайдо бўлган, яъни бир неча ўн минг йил муқаддам мавжуд бўлган иқлимдан фарқ қилган. Иссиқ қуруқ ёз билан йиллик ёғин миқдорининг асосий қисми ёғадиган қаҳратон қиш алмашиниб турган.\nТошкентнинг тоғ ёнбағирлари ва текисликлар ўсимликларга бой бўлиб, ибтидоий одамлар овлайдиган ёввойи ҳайвонлар жуда кўп боʻлган. Уларнинг аксарияти, жумладан, архар, жайрон, қулон ва асл буғу каби ҳайвонлар яқин вақтда йўқолиб битган бўлса, жунли каркидон, ғор айиғи, арслон сингари ҳайвонлар эса анча илгари йўқолиб кетган. Улар ҳақида ибтидоий одамлар манзилларини қазиб ўрганиш чоғида топилган қолдиқлар орқали маълумот олиш мумкин.\nБу ерларда бир неча юз минг йил аввал овчилик ва термачилик билан кун кечирувчи ибтидоий жамоалар ғорлар ва тоғ бағри бостирмаларини, ёки дарё соҳиллари ва чашмалар ёнидаги очиқ манзилларни эгаллаб


Г.Каримова: "МТС ва яна бошқа компанияларга мени алоқадор деб кўрсатмоқчи бўлганларнинг уринишлари бесамар" » Бой бўлишни истаганлар учун\nbiznestrener.uz » Бош сахифа » Г.Каримова: "МТС ва яна бошқа компанияларга мени алоқадор деб кўрсатмоқчи бўлганларнинг уринишлари бесамар"\nВақти: 10-03-2013, 10:09\nЙўналиши: Бош сахифа, Тадбиркорлик фаолияти\n«Швейцарияда очилган иш бўйича ушбу мамлакатнинг қатор нашрлари томонидан таъқиб қилинган Ўзбекистон Президентининг қизи воқеалар ривожи бўйича ўз талқинини маълум қилди», – деб ёзади Швейцариянинг Bilan журнали. 7 март куни ушбу нашрда Гулнора Каримова билан интервью эълон қилинди.\nУшбу интервьюнинг тўлиқ таржимасини эътиборингизга ҳавола қилади.\n«Малика Диана, Сара Пэйлин, Жэймс Бонднинг қаллиғи, Cruella de Vil ва ўз отасининг ўнг қўли» – бу, Ўзбекистон Президенти Ислом Каримовнинг катта қизи – Гулнора Каримованинг бундан бир неча йил аввал Испаниянинг El Pais журнали томонидан «чизилган» портретидир. Бу унинг тўлиқ бўлмаган ҳислатлари мажмуи. Дарҳақиқат, 40 ёшида, икки фарзанднинг онаси сифатида, у жуда кўп қиррали ҳаёт тарзини олиб бормоқда. У Ўзбекистоннинг Испаниядаги собиқ элчиси, Женевада эса Ўзбекистоннинг БМТдаги доимий вакиласи сифатида иш олиб боради. У, шунингдек, заргарлик буюмлари коллекциясини яратиш устида ишлайди ва Googoosha (Гугуша) ижодий тахаллуси остида куйлайди. Яна, Гулнора (таржима қилинса, «анор гули» ёки «гул сояси» деган маънони англатади») шеърлар ёзади ва турли хайрия тадбирларига раҳбарлик қилади. Гўзал, бой ва ақлли, у Нью-Йоркдаги Fashion Institute of Technology’да ўқиган, Тошкент университетида сиёсатшунослик бўйича докторлик диссертациясини ҳимоя қилиб, Гарвард университетида санъат йўналиши бўйича магистратурани тамомлаган. Yandex ва Google’нинг излаш сўрови натижалари бўйича, у Марказий Осиёнинг 2012 йилдаги энг машҳур шахслари рўйхатини бошқариб турибди.\nГулнора Каримова: Мен узоқ вақт давомида ушбу мавзуда гапиришни хоҳламадим, бироқ, ўйлашимча, вазиятга ойдинлик киритадиган вақт етиб келди. Ҳаммаси 2011 йилнинг кузида, Солиқ қўмитаси томонидан МТСнинг Ўзбекистондаги фаолиятига доир суриштирувидан кейин бошланган эди. Мобил оператор кўплаб қонунларни бузгани ҳақида ОАВда ёзилган эди. Шундан кейин мен қизиқ воқеалар кетма-кетлигига гувоҳ бўлдим.\nМТС, бу – катта компания бўлиб, у тажовузкор сиёсат олиб боради. У, хусусан, Қирғизистон, Туркманистон ва Ҳиндистонда кўнгилсиз тажрибалар орттириб бўлганди. Компания Ўзбекистонда ҳам ушбу тижорий уруш стратегиясини олиб боргани ҳайрон қоларли эмас. Мен Беҳзод Аҳмедовни кўпдан бери, Тошкентда университетда ўқиб юрган вақтларимдан биламан. Унинг опаси, онаси ва отасини ҳам яқиндан танир эдим. У Тошкентда ўзини ҳокимдек кўрсатадиган имидж яратиш учун ушбу вазиятдан фойдаланиб қолди. У ўз уруғи доирасида ўзига хос сиёсий ролга эга эди ва мамлакат иқтисодиётида сезиларли ўринни эгаллаганди. Кейинроқ, у абонентларнинг ҳисобларидан маблағларни ечиб оладиган махсус биллинг дастурларини ишлаб чиққани бизга маълум бўлди. Муаммони ҳал қилиш бўйича ҳаракатлар МТС компанияси томонидан пасткашликлар билан кутиб олинди. Тахминимча, Беҳзод Аҳмедовнинг Ўзбекистондан қочиб кетиши телекоммуникация масалаларидан кўра чуқурроқ илдизга эга.\nУшбу иш кейинчалик Москва, Швейцария ва Швецияда маълум бўлди. Мухолифлар унинг номини меники билан боғлаш учун вазиятдан фойдаланиб қолишди. TeliaSonera собиқ менежерларидан бирининг электрон хатларида Ўзбекистон бозорига кириш бўйича музокаралар худдики менинг синглимга алоқадар контактлар орқали амалга оширилгани, шунингдек, Беҳзод Аҳмедов ўзини гўёки менинг вакилим сифатида ҳаракат қилганини кўрсатувчи маълумотлар жамоатчилик мулкига айланганидан сўнг, иш ҳаддан ташқари шов-шув бўлиб кетди.\nМен бундай таъна-маломатларга биринчи марта дуч келаётганим йўқ. Шунга ўхшаш ҳодисалар 2011 йил кузида Нью-Йоркдаги Мода ҳафталиги давомида ва 2010 йил майида Каннда «Кино ОИТСга қарши» («Cinema Against AIDS») оқшомига мени ҳамраис қилиб тайинлашганида, шунингдек, Basel World ярмаркаси доирасида бўлиб ўтган менинг заргарлик буюмларим коллекцияси тақдимотида ҳам юз берган. Бу каби ҳужумлар тўлқини менинг яқинларим ва дўстларимга ҳам таъсир қилган. Ҳозирда машҳур шахслар томонидан Женевадаги банкларнинг бири устидан сохта гувоҳлик бериш ва обрўсизлантириш ҳолатлари бўйича даъволар берилган.\nBilan: Ҳуқуқни муҳофаза қилиш органларини Беҳзод Аҳмедовнинг роли айниқса қизиқтирмоқда. TeliaSonera’нинг ички ҳужжатларига кўра, Швеция операторининг Coscom мобил алоқа компаниясини сотиб олиши бўйича музокараларида у гўёки сизнинг вакилингиз бўлган. Бошқа баъзилар эса, уни гўёки сизнинг ишончли кишиларингиздан бири, деб ҳисоблашади. TeliaSonera’нинг Ўзбекистонга келишига сиз қанчалик алоқадорсиз?\nГулнора Каримова: Мен ҳам худди шу саволни ўзимга ўзим бераман. Беҳзод Аҳмедов Ўзбекистонда телекоммуникация ускуналарини сотиб олишда ёки «Ўзбекнефтегаз» миллий холдинг компаниясида, шунингдек, оптик-толали алоқа тармоқларини ўтказиш ва бошқа турли соҳалардаги кўплаб лойиҳаларда қандай роль ўйнаган? Ўзбекистон Прокуратурасининг ўз сайтида ёзишича, МТС компанияси томонидан олиб кирилган ускуналар учун кўрсатилган ҳисоб-варақларида маҳсулот нархи аслидагидан 50 бараваргача қиммат кўрсатилган. Саволлар кўп. Беҳзод Аҳмедов Ўзбекистондаги кўплаб нуфузли шахслар – катта бойликка эга бўлган, лекин бу ҳақда билдиришни истамайдиган кишилар билан ишлар эди. Уларнинг кўпчилиги Беҳзод Аҳмедовни танирди ва уларни ҳам: «Қандай қилиб у МТС директори сифатида шубҳали савдоларни амалга ошира туриб, яна бизнинг дўстимиз бўлиб қолди?», деган савол қийнамоқда. ОАВда вазиятнинг турли талқинлари пайдо бўлди. Масалан, centasia.ru, news.ivest.kz, maxala.org каби сайтлардаги мақолаларда прокуратура хабаридаги ахборотга ўхшаш маълумотлар чоп этилди.\nМен шу ёзувлар ҳақиқатан ҳам бор-йўқлигига ишонч ҳосил қилиш учун ўша «ички ҳужжатлар»га бир назар ташлашни истардим. Швециянинг Mannheimer Swartling адвокатлар ҳайъати томонидан ўтказилган мустақил суриштирув бу каби ҳужжатларни топгани йўқ. Мен ҳеч қачон TeliaSonera вакиллари билан учрашмаган ва улар билан гаплашмаганман. Мен ишончли вакиллар орқали ҳаракат қилишни маъқул кўрмайман, чунки, тажрибам шуни кўрсатадики, мақомимдан келиб чиқиб, бундай йўналишда иш олиб бориш муаммоларни келтириб чиқаради.\nМен ўзимга-ўзим шундай савол бераман: TeliaSonera қандай қилиб Швеция компаниясининг Ўзбекистон бозоридаги бевосита рақобатчиси – МТСнинг бош директори сифатида ишлаб турган Беҳзод Аҳмедов билан шартнома тузиши мумкин? Сўнгги 10 йилдан бери Беҳзод Аҳмедов ҳам Москвада, ҳам Тошкентда МТСдан маош олиб турарди. Унга Москвадаги 15 миллион долларлик кўчмас мулк кўринишида берилган катта бонусларни ҳам эсдан чиқармаслик керак. TeliaSonera билан шартнома МТС билан келишмасдан туриб имзоланиши мумкин эмас эди. Менимча, бундай ҳаракатлар бизнес юритишнинг ҳар қандай қоидаларига зид. Coscom’ни сотиб олиш ортидан TeliaSonera нафақат Ўзбекистонда, балки Афғонистон ва Тожикистонда ҳам ўз ўрнини мустаҳкамлаб олди. Айни вақтда, коррупция бўйича айбловлар фақат Ўзбекистон бозорига нисбатан иддао қилинаётгани қизиқ.\n2011 йилда мен қўрқитиш ва таҳдидлар устидан Швейцария судига даъво билан мурожаат қилишга ҳаракат қилгандим, бироқ менинг дипломатлик мақомим ўз ҳуқуқларимни ҳимоя қилиш бўйича даъво билан чиқишга имкон бермайди. Бироқ, билмасдан мени «Зеромакс» асосчиси ва ушбу компанияни назорат қилувчи шахс сифатида кўрсатган бир қатор Швейцария газеталарига жавоб бериш ҳуқуқига эга бўлгандим. Ушбу мақсадли таҳдидларга қарши туриш учун ходимлар жамоасининг катта меҳнати керак бўлади ва буларнинг барчаси асосий фаолият – етти миллион кишини қўллаб-қувватлаб турган «Фонд Форум» ишидан чалғитади, холос.\nТАДБИРКОРЛАРНИНГ НОЎРИН АНДИШАСИ


Молия вазирлиги хизмат автомобиллари ҳақида: «Чет эл машинасини харид қилиш-қилмаслик масаласи очиқлигича қолмоқда» - Anhor\nAnhor Все посты Молия вазирлиги хизмат автомобиллари ҳақида: «Чет эл машинасини харид қилиш-қилмаслик масаласи очиқлигича қолмоқда»\nМолия вазирлиги хизмат автомобиллари ҳақида: «Чет эл машинасини харид қилиш-қилмаслик масаласи очиқлигича қолмоқда»\n11 Fevral 2020 1\nМолия вазирлиги давлат хизматчиларига хизмат автомобилларини ажратиш тартибини тартибга солмоқчи. Бу ҳақда «Газета.uz» нашри Молия вазирлигининг матбуот хизматига таянган ҳолда хабар беради.\nВазирликнинг қайд этишича, амалдаги қонунчилик бу борада “жуда эскирган”, шу боис вазирлик хизмат автомобилини ажратиш ва унинг синфини белгилашда мураккабликлар мавжудлиги муносабати билан харажатларни оптималлаштириш бўйича халқаро амалиётни ўрганмоқда.\n«Масалан, янги агентлик очилди. Агентлик директори ва унинг ўринбосарига хизмат автомобилини ажратиш топширилди. Аммо уларга қайси синфга мансуб автомобилни ажратиш керак? Агентлик юқори синфни хоҳлаяпти, биз эса бюджет маблағларидан самаралироқ фойдаланиш учун сизларга мана бу позициядаги автомобиль тўғри келади деймиз», — дейди вазирлик вакили.\nЯнги ҳужжатни ишлаб чиқишда хизмат автомобилларининг синфларини конкрет тавсифлаш бўйича таклиф киритиш режалаштирилмоқда.\n«Вазир учун шартли равишда — А синфига мансуб автомобиль, унинг ўринбосарига — В синфига мансуб автомобиль, бошқа ходимларга — бошқа синфларга мансуб автомобиллар», — дея қайд этишмоқда вазирлик матьбуот хизматида.\nВазирлар Маҳкамасининг қарорида шахсий, навбатчи хизмат автомобиллари ва махсус транспорт кўзда тутилган. Молия вазирлигида қайд этишларича, кўп ҳолларда шахсий автомобиллар Chevrolet Malibu ва чет эл машиналари билан тақдим этилган.\n«Чет эл машинасини харид қилиш-қилмаслик масаласи очиқлигича қолмоқда. Янги қарор ушбу саволларга жавоб бериши ва турлича тушунишларни истисно қилиши керак», — дея таъкидламоқда Молия вазирлиги.\nMaslahatim shinam,arzon va ekologik toza mashina olishsin.


34 дақиқа олдин\nАброр Зоҳидовнинг асл касби шифокор. У 1995—2002-йилларда Самарқанд давлат тиббиёт институтида таҳсил олган. Аммо давр шиддати, кўнгил истаги уни ижодкорга айлантириб қўйган. Бир муддат, яъни 2002—2003-йилларда ЎзМУнинг журналистикасида ҳам ўқиган, аммо таҳсили якунига етмаган.\n2001—2017-йилларда қатор нашрларда бош муҳаррирлик қилган. «Шунча йил газетада ишлаб, бир йил ичида интернет орқали мақолаларим чиққанчалик машҳур бўлмагандим. Бирорта сайтга ишга ўтмасам бўлмайди, деган қарорга келдим», — дейди у. Мана, сафимизда!\n12/01, 15:30 2562\nҚозоғистон воқеаларидан қандай хулоса чиқаришимиз лозим?\n06/11, 23:42 4877\nЁзмай дейману, тил билан қўл қичийверади-да...\n29/10, 14:09 4143\n«Замдекан воқеаси» биринчиси эмас: зўравонлик билан боғлиқ ҳолатлар тарихи\nНечун бу қадар ожиз ҳолга тушдик?\nСергели муаммоси: танганинг учинчи томони\nЭътирозларга эътироз: «Лукойл»дан 600 миллион қарз, пулли йўллар ва бошқа мулоҳазалар...\nЎзбеклигимдан фахрланаман... Ўзбеклигимдан уяламан...\nАкулалар уммонда, тўрда фақат майда балиқлар\nСанъат Умаровга раҳмат!


Туркия шарқий чегараларига оғир артиллерия кучларини йўллади\nТуркия Қуролли кучлари Ироқ билан чегара ҳудудига танклар ва артиллерия қисмларини жўнатди. Dunya нашрида ёзилишича, ҳарбий техника мамлакат жануби-шарқидаги Ширноқ вилоятида жойлашган "Ҳабур" постига олиб келинади.\nҒарбий ҳудудлардаги танклар 12 октябрга ўтар кечаси кучайтирилган назорат остида кўчирилган. Қайд этилишича, танклар Туркиянинг шу ҳудудида 18 сентябрь куни бошланган, 26 сентябрь куни Ироқ ҳарбийлари ҳам қўшилган ҳарбий машғулотларда иштирок этиши мўлжалланган.\nБу маневрлар орқали Туркия ва Ироқ ҳукумати мустақиллик учун референдум ўтказган курдларга босим ўтказишни ният қилган.\nAnadolu Ajansi хабарига кўра эса ҳарбий колонна Сурия билан чегарага келтирилган. Армия бўлинмалари Суриядаги ҳаракатларни қўллаб-қувватлайди.\nТуркия Ироқ Сурия


Ягона солиқ тўлови | BUXGALTER.UZ\nСаволнинг ID си 11241\nЯСТ суммаси Зангиота туманида амал қилувчи ставкада ҳисоблаб чиқарилади, солиқни бюджетга ўтказиш учун ҳисобрақамни ва барча банк реквизитларини Мирзо Улуғбек туман ДСИсидан аниқлаш лозим.\nСаволнинг ID си 11164\nСолиқ Кодексининг 350-моддасига мувофиқ, ўзи ишлаб чиқарган маҳсулот бўлган товарларни реализация қилиш, шу жумладан уларни мустақил юридик шахс бўлмаган фирма дўконлари орқали реализация қилиш савдо фаолияти сифатида қаралмайди.\nСаволнинг ID си 10916\nЯСТ тўловчи юридик шахслар ҳисобот йили якунлари бўйича ЯСТ тўловчилари учун белгиланган шартларга жавоб бермасалар, улар келгуси йил бошидан эътиборан умумбелгиланган солиқлар тўлашга ўтиши керак.\nСаволнинг ID си 10865\nАсосий фаолият тури – воситачилик хизмати (комиссион савдо хизмати) бўлган корхоналар ЯСТнинг енг кам миқдорини Адлия вазирлигида 2011 йил 3 мартда 2203-сон билан рўйхатга олинган Низомга мувофиқ ҳисоблаб чиқарадилар.\nСолиқ оқибатлари қандай бўлади, яъни зарарга сотилганлиги учун (қолдик қийматдан паст нархда сотилган) ягона солиқ ҳисобланмайдими?\nСаволнинг ID си 10609\nЙўқ, солиқ оқибати юзага келмайди. Чунки асосий воситани сотишда зарар кўрилган.\nКурс фарқларидан кўрилган фойда ЯСТга тортиладими?\nСаволнинг ID си 10550\nСаволнинг ID си 10473\nСавол мазмунидан келиб чиқсак, бундай операциялар воситачилик фаолияти ҳисобланади. Воситачилик фаолияти бўйича ЯСТ – 33% ставкада ҳисобланади. Чет элдаги “Агент” томонидан кўрсатилган, яъни импорт қилинган хизматлар бўйича ҚҚС тўлаш мажбурияти юзага келади.\nЯнги ташкил этилган корхона учун хозирги вақтда қандай солиқ имтиёзлар мавжуд?\nСаволнинг ID си 10466\nУлгуржи савдо корхонаси СКнинг 356, 179,180,308-моддаларида белгиланган имтиёзларни қўллаш ҳуқуқига эга.\nСаволнинг ID си 10221\nЯгона солиқ тўлови тизимига ўтган бюджет ташкилоти солиқ тўлашдан озод этилганлигига қарамай ЯСТ ҳисоботларини ҳамда “Солиқлар, божхона ва бюджетга мажбурий тўловлардан озод этиш натижасида бўшаган маблағлардан фойдаланиш тўғрисида ҳисоб-китоб”ни тақдим этади.\nЖамият ер солиғи ҳисоботини неча гектарга топширади ва Низом қабул қилунгунга қадар ер солиғи ҳисоботини топширмаса ёки 0 қийматда топшириш мумкинми?\nСаволнинг ID си 10223\nМайдони 1 гектардан ортиқ ер участкаси бўлган ЯСТ тўловчилари 2018 йилда ер солиғи ҳисоб-китобини Ер солиғини ҳисоблаб чиқиш ва тўлаш тартиби тўғрисидаги Низом тасдиқланганидан кейин топширадилар.\nСаволнинг ID си 10127\nКорхонангиз Кичик тадбиркорлик субъектларига тегишли бўлган ташкилотларнинг таснифлагичига кўра кичик корхоналар тоифасига кирса, ягона солиқ тўловини тўлаш тартибига ўтиш ҳуқуқига эга.\nСаволнинг ID си 10112\nРухсат этилган манбалар ҳисобидан қўшимча даромад олаётган бюджет ташкилотлари қайси солиқ тизимини қўллаётганлигига қараб Солиқ кодексида белгиланган тартибда тасдиқланган шаклларда солиқ ҳисоботларини тақдим этишлари зарур.\nСаволнинг ID си 10038\nУшбу пасайтирувчи коэффициентлар “Ягона солиқ тўловининг энг кам миқдори киритилиши муносабати билан ягона солиқ тўловини ҳисоблаб чиқариш ва тўлаш тартиби” тўғрисидаги Низомда келтирилган.\nСаволнинг ID си 9900\nАгар йилнинг 1-чораги учун ЯСТнинг ҳисоб-китоб суммаси нолга тенг бўлса, бюджетга чораклик ҳисоб-китобда ЯСТнинг энг кам миқдори тўланади.\nСаволнинг ID си 9550\nАгар корхонангиз ўзи ишлаб чиқарган маҳсулотни эркин алмаштириладиган валютага экспорт қилса, барча фаолият турлари учун ЯСТнинг пасайтирилган ставкаларини қўллашга ҳақли.


Президент авиация корхоналарида трансформация жараёнлари билан...\n19.04.2021 21:05 0 1361\nШавкат Мирзиёев 19 апрель куни «Uzbekistan airways» ҳамда «Uzbekistan airports» акциядорлик жамиятларини трансформация қилиш чора-тадбирлари тақдимоти билан танишди. Бу ҳақда президент матбуот хизмати хабар берди.\nМаълумки, давлатимиз раҳбарининг 2018 йил 27 ноябрдаги фармонига мувофиқ, «Ўзбекистон ҳаво йўллари» Миллий авиакомпанияси негизида иккита – «Uzbekistan airways» ҳамда «Uzbekistan airports» акциядорлик жамиятлари тузилган эди. Бугунги кунда мамлакатимиз иқтисодиётида амалга оширилаётган таркибий ўзгаришлар қаторида мазкур компаниялар ҳам трансформация қилиниши режалаштирилган. Шу билан бирга, коронавирус пандемияси билан боғлиқ иқтисодий қийин вазият авиация тармоғини такомиллаштиришни талаб этмоқда.\nЮртимиз авиакомпанияларини трансформация қилишда асосий эътибор иқтисодий самарадорликни оширишга қаратилган. Масалан, «Uzbekistan airways» акциядорлик жамияти харажатларини 46,5 миллион долларга қисқартириш ҳисоб-китоб қилинган. Бунинг учун компания ва унинг таркибидаги ташкилотларда иш ўринларини оптималлаштириш, фойдаланилмаётган 12 та самолётни тасарруфдан чиқариш, авиачипталарни хорижда сотиш бўйича агентлар комиссияси фоизини тушириш мўлжалланмоқда.


23:00, 25.06.2021 // 37093\n«Ҳамма ҳайвонлар тенгдирлар, бироқ айрим ҳайвонлар бошқаларидан кўпроқ тенгдир». Оруэллнинг 118 йиллиги муносабати билан «Молхона» мутолааси\nИнглиз ёзувчиси, журналисти ва публицисти Жорж Оруэлл таваллудига 25 июнь куни 118 йил тўлди. Ўзбек ўқувчиси уни, дунёнинг исталган бошқа мамлакатидаги китобхон каби, «Молхона» («Animal Farm: A Fairy Story») ривоят-қиссаси ва «1984» («Nineteen Eighty-Four») романлари орқали танийди.\nОруэлл замонавий оммавий ва сиёсий маданиятга ҳамон таъсир кўрсатиб келаётган «1984» романидан аввал, 1943—1944 йилларда «Молхона»ни ёзган. Бу қисса, қайсидир маънода, «1984»га киришиш олдидан бир тайёргарлик эди. Қиссада инқилобий тамойиллар ва дастурлар (ҳамманинг тенг ҳуқуқли экани ва утопия қуриш ғояси) вақт ўтиши билан, босқичма-босқич диктатура ва тоталитаризмга олиб бориши кўрсатилган. Мунаққидларнинг таъкидлашича, «Молхона» Россияда 1917 йили юз берган инқилоб ва ундан кейинги воқеаларга бир ўхшатишдир — унда авлодларга муҳим васият қолдирган Ленинни ҳам, ҳокимиятни эгаллаб олган Сталинни ҳам, Сталиннинг асосий душмани — қочоқ Троцкийни ҳам кўриш мумкин.\n«Дарё» ёзувчининг таваллуд куни муносабати билан «Молхона» қиссасидан (Карим Баҳриев таржимасида) икки кичик парчани муштарийлар эътиборига ҳавола қилади.\n«Эркинлик — инсонларга ўзлари эшитишни истамайдиган нарсаларни айтиб бериш ҳуқуқидир». Ўлимидан кейин ҳам тақиқда бўлган Жорж Оруэлл ҳақида\nЧўчқаларнинг хабарига кўра, улар кейинги уч ой мобайнида мистер Жонснинг болаларидан қолган ҳуснихат тўпламидан эскича ёзув ва ўқишни бир қадар ўрганишган экан. Наполеон уларни оқ ва қора бўёқларни олиб келишга юборди ва ўзи асосий йўл томон бошланадиган жойдаги дарвозаларга томон юрди. Кейин Сноуболл (айнан Сноуболл, чунки унинг ёзуви ҳамманикидан чиройлироқ эди) иккига айрилган туёқлари орасига мўйқаламни олиб, дарвозанинг юқори тўсинига ёзилган «Қўрғонча молхонаси» ёзувини ўчириб ташлади ва унинг ўрнига «Ҳайвонобод» деб ёзди. Бугундан бошлаб молхонанинг номи шундай бўлиши керак эди. Шундан сўнг улар бино томонга қайтдилар, бу ерда катта омборнинг орқа деворига Наполеон ва Сноуболлнинг буйруқларига асосан келтирилган нарвон тираб қўйилган эди. Уларнинг тушунтиришларига кўра, улар ўқиш ва ёзишни ўрганган сўнгги уч ой мобайнида чўчқалар ҳайвонизмнинг еттита устувор тамойилларини ишлаб чиқдилар. Бу еттита тамойил омбор деворида тарихга муҳрланиб қўйилади; уларда рад қилиб бўлмайдиган шаксиз итоат этиладиган қонунлар акс этади, молхонадаги барча жониворлар бугундан бошлаб то охиратгача шу қоидалар асосида яшайдилар. Айрим мураккабликлар бўлса-да (чўчқаларнинг нарвонда туриши осон эмас), Сноуболл юқорига чиқди ва ишга киришди; бир неча поғона қуйида Қичқириқ бўёқ солинган идишни ушлаб турарди. Ҳайвонизм арконлари ёғ босган қора деворга ўттиз метр наридан ҳам ўқиладиган қилиб катта-катта ҳарфларда оқ бўёқ билан ёзилди. Мана, улар нималардан иборат эди:\nИкки оёқда юрадиган ҳар ким — душман.\nТўрт оёқда юрадиган ёки қаноти бор ҳар ким — биродар.\nҲайвонлар кийим киймайдилар.\nҲайвонлар тўшакда ётмайдилар.\nҲайвонлар шароб ичмайдилар.\nҲеч бир ҳайвон бошқа ҳайвонни ўлдириши мумкин эмас.\nБарча ҳайвонлар тенг ҳуқуқлидир.\nҲаммаси чиройли ёзилди, фақат «биродар» сўзи «бриодар» тарзида ёзилгани ва «с» ҳарфларидан бири бошқа томонга қараб турганини ҳисобга олмаса ҳам бўлади. Умуман олганда, ҳаммаси тўғри тамойиллар эди. Йиғилганлар ёзилганларни тўғри англаб олишлари учун, Сноуболл тамойилларни баланд овозда ўқиди. Ҳамма тўлиқ ризолик билдирди. Айрим онгли ҳайвонлар тамойилларни дарҳол ёд олишга киришдилар.\nАжойиб кунларнинг бирида, айнан қўйлар молхонага қайтган пайтда, ҳайвонлар ишларини тугатиб, шошилмасдан молхонага келаётганларида, улар ҳовлида қўрқинчли кишнашни эшитдилар. Ҳайвонлар ҳайратдан қотиб қолдилар. Бу Кловернинг овози эди. У яна кишнади ва ҳайвонлар молхона томон югурдилар. Ҳовлига киргач, улар Кловерни қўрқитган манзарани кўрдилар.\nБу иккита орқа оёғида одамдай тик юрган чўчқа эди.\nҲа, бу чўчқа Қичқириқ эди. У бироз саросималаниб юрар, чунки ҳали ўз қорнини бу ҳолатда кўтариб юришга ўрганманган эди, бироқ анчайин чаққон мувозанат сақларди, шу ҳолда ҳовлининг охиргача борди. Бир дақиқадан сўнг молхона эшигидан чўчқалар саф-саф чиқа бошлади, уларнинг ҳаммаси орқа оёқларида юриб борарди. Уларнинг айримлари яхши юрар, бошқалари унчалик яхши юролмас, баъзилар ҳатто шу қадар гандираклардики, уларга суянчиқ керак эди, аммо ҳаммалари ҳовлини шу тариқа бир айланиб чиқишди. Ниҳоят, итнинг вовуллаши ва хўрознинг тантанали қу-қулаши эшитилди, буларнинг бари Наполеоннинг ташриф буюришини англатарди. Ҳайвонобод доҳийси, итлар қуршовида оломонга менсимай қараганча, ҳовлини гердайганча айланиб чиқди.\nУнинг туёқлари орасига қамчин тиқилган эди.\nЎлик бир жимлик кўчди. Ҳайратланган ва саросимага тушган жониворлар бир тўда бўлиб, ҳовлида саф тортиб тик оёқда юраётган чўчқаларни кузатиб турардилар. Гўё ер юзи остидан устига ағдарилгандай эди. Бироқ ниҳоят, биринчи ҳайратланиш ўтди, ҳеч нарсага қарамасдан — на итлар олдидаги қўрқувга, на узоқ йиллар тарбияланган, нима бўлса-да ҳеч қачон шикоят қилмаслик, ҳеч қачон гапирмаслик сингари одатларга қарамасдан — норозилик сўзлари янгради. Бироқ, айнан шу лаҳзаларда, гўёки бир ишора билан, қўйлар баланд овозда баърай бошладилар:\n— Тўрт оёқ – яхши, икки оёқ яхшироқ! Тўрт оёқ – яхши, икки оёқ яхшироқ! Тўрт оёқ – яхши, икки оёқ яхшироқ!\nШу тариқа баъраш беш дақиқа мобайнида тўхтовсиз давом этди. Қўйлар баърашни тўхтатганда, норозилик учун вақт тугаб бўлганди, чунки чўчқалар аллақачон молхона ичига кириб кетгандилар.\n«Танлаб олинган ёлғон доимий сақлашга топширилади ва ҳақиқатга айланади». Оруэллнинг 118 йиллиги муносабати билан «1984» мутолааси\nБенжамин кимдир тумшуғи билан елкасига туртаётганини сезди. Орқага ўгирилиб қаради. Бу Кловер эди. Унинг нурсизлашган кўзлари янада хиралашиб кетди. Бирор сўз демасдан, у отнинг ёлидан оҳиста тортди ва омборнинг ҳайвонизмнинг етти аркони битилган орқа девори томонга етаклади. Бир-икки дақиқадан сўнг улар оқ ҳарфлар билан арконлар ёзилган девор тагида турардилар.\n— Кўзим хиралашиб, заифлашиб қолди, — деди у ниҳоят. — Бироқ, ҳатто ёшлигимда ҳам барибир шу девордаги ёзувларни ўқий олмасдим. Аммо, менинг назаримда, девордаги ёзувлар бироз ўзгаргандай. Етти арконимиз ўзгармаганми, Бенжамин?\nИлк бор Бенжамин ўз қоидаларига хилоф равишда девордагиларни унга ўқиб берди. Ҳаммаси аввалгидай эди. Фақат битта тамойил ўзгарганди. Унга кўра:\nҲамма ҳайвонлар тенгдирлар, бироқ айрим ҳайвонлар бошқаларидан кўпроқ тенгдирлар.\nЭнди кейинги куни молхона ишлари устида назорат қилувчи чўчқалар қамчин билан қуролланганди, бу ҳеч кимга ғалати туюлмади. Чўчқалар ўзларига радиоузатгич сотиб олганда, ўзлари учун телефон алоқасини улатганида ва «Жон Бул», «Тит-бит» ва «Дейли Миррор»га обуна бўлганларида, буларнинг бари ҳам ғалати кўринмади. Яна бир нарса ғалати туюлмасдики, энди Наполеонни молхонанинг боғида оғзига тамаки муштугини тиққанча айланиб юрган ҳолда кўриш мумкин эди. Чўчқалар мистер Жонснинг кийим-кечакларини ҳам кия бошлагани ғалати эмасди. Наполеон қора камзул кийди, овчилар шимига ва чарм тиззаликларга ўранди, унинг севикли жазмани эса Жонс хонимнинг якшанба кунлари киядиган ипак кўйлагини кийиб олди.\nМаълумот учун: «Молхона» қиссасини Ўзбекистондаги онлайн китоб дўконларидан 14 минг сўмдан 19 минг сўмгача бўлган нархларда сотиб олиш мумкин.\n07:30 Кеча // 64737\n22:30, 15.05.2022 // 61473\n17:48, 15.05.2022 // 52324\n14:27 Кеча // 44987\n22:23, 15.05.2022 // 44214


20:30 / 27.06.2018\nB гуруҳи вакиллари ўртасидаги ўйинлар шиддатли кечди. Бунга қўшиласиз, албатта. Лекин гуруҳнинг ўйинлари худди шу ҳисоблар бўйича тескари кўриниш олганда, дейлик, биринчи турда Португалия ўйинни Эрон билан бошлаганда, Испания эса, Марокашга қарши бошлаганида нима бўларди?\nИккинчи турда Роналду ватандошлари биринчи турда очко эгаси бўлган Марокашни қабул қилишсаю, биргина очколи Испания Эрон билан ўйнаса...\nОхирги турда Марокаш – Эрон ва Португалия – Испания бўлса, келинг, тасаввур қилиб кўрайлик.\nДемак, биринчи тур: Португалия – Эрон – 1:1. Куарежманинг чиройли голи билан фестивал бошланмоқда, ҳамма Роналдуни алқаб ётган пайти жаҳоннинг энг яхши футболчиси пенальтидан ура олмаяпти. Икки терма жамоада биттадан очко.\nИспания Марокаш билан баҳслашмоқда ва у ўйин билан Равшан Эрматов мусобақани бошламоқда. Искога бағишланган кеча испанларга омадли бир очкони ҳадя этмоқда. Матбуот Марокаш ҳақида ҳапқириб ёзаётган бўларди, аниқ. Турнир жадвали қуйидагича:\nИккинчи тур биз гувоҳи бўлган иккинчи турга тўғри келаверади. Ўртаси-ку...\nМарокаш – Португалия – 0:1, ниҳоят Роналду ўз номини таблога ёздириб қўйди. Испания – Эрон – 1:0. Эронликларнинг уринишлари бесамар кетди. Турнир жадвали эса қуйидагича:\nУчинчи тур олдидан ҳаммада имконият бор. Эрон Марокаш билан ўйнар экан, икки терма жамоа параллел равишда ўйнайдиган фаворитлар учрашувда кимдир ғалаба қозонишига ишона олади. Чунки иккиси ҳам ғалаба қозонса, плей-оффда Уругвайдан қочиб, Россияга тўқнаш келишини яхши билади.\nПараллел ўйинлар: Португалия – Испания. Марокаш – Эрон.\nПортугалияликлар ҳисобни очишади, табиийки, ғалабани ушлаб қолиш учун уриниш бошланади. Лекин Испания жавоб беради, қолганини биласиз. Параллел ўйинда ҳам ғалабадан бошқасига рози бўлолмайдиган Африка ва Осиё жамоалари тинимсиз ҳужумлар қилишмоқда. Ҳисоб очилмаган ўйин асабий ўтишига сабаб, нариги баҳсда тахминан 87-дақиқа Испания 3:2 ҳисобида енгмоқда. Онлайн жадвал мана бунақа:\nИспанларнинг тинимсиз ҳужумидан билса бўладики, Роналду жамоадошлари яна гол ўтказиб юборишлари мумкин. Демак, буёқда кимдир уриши керак. Эрон уради. Марокашликлар ўз дарвозаларини ишғол этиб қўйишмоқда. Эрон учун яна битта гол кейинги босқич масаласини ҳал қилади. Ё Испанияга ишониб қолишади, биттагина гол...\nАммо охирги дақиқаларда Роналду катта саҳнага чиқади ва... Худди келишиб олганимиздек.\nЭрон эса, яна гол уришидан маъно йўқлигини англаб етади, Марокаш эса, иккита гол ургани билан-да, европаликларга етиб ололмаслигини билади. Хуллас, охирги дақиқалар Марокаш ва Эрон ўйлаганидек бўлиб чиқади: европаликлар бир-бирларини қўллаб юборишди.\nТақдир шунақа. Ипнинг учини топиб, нариги томонига қараб кетсангиз ҳам, иккинчи учи топилмайди. Боя топган учига келиб қоласиз.\nМен нима учун бу тахайюл мақоласини ёздим: Англия ва Бельгия ўйинидан норозилар бор экан, охирги турда эмас, бошида ўйнашлари керак эди, дегувчилар. Ишонаверинг, шу вариант яхшироқ ва охирги турда Бельгия Панама дарвозасига голлар ёғдираётганда, хаёли нариги томондаги ўйинда тунисликларни ғажиётган инглизларнинг голини кутишларига, гол бўлгач, яна олдинга ўтишларига тўғри келаверади. Бу ёмонроқ ҳолат. Қайтанга, тақдир инъоми бўлмиш 3-тур, Бельгия-Англия ўйинини кўриб қўя қолайлик, а?! Ахир, улар ҳар томонлама бир хил кўрсаткич билан етиб келишди-ку шу нуқтага, яна нима керак уларга? Ғарибларни янчгандан кўра ўзлари ўзаро ҳисоб-китоб қилиб олаверишсин, тўғрими?!\nPS: D гуруҳини эса, бошқача тасаввур қилишга қўрқаман. Ҳалиям кечаги ўйинлар кайфиятидаман.\n#Испания терма жамоаси\n#Португалия терма жамоаси\n08:19 / 04.12.2018\nИнфантино G20 иштирокчиларига ЖЧ-2018 тўпларини совға қилди\n07:35 / 18.11.2018\nМиллатлар лигаси финал босқичи Португалияда ўтадиган бўлди\n03:17 / 16.11.2018\nМиллатлар Лигаси. Хорватия қўшимча дақиқаларда гол уриб, Испанияни мағлуб этди


Kasalliklar bo'yicha barcha ma'lumot Қандсиз диабет – бунисини эшитганмисиз? » DAWO.UZ\n26 дек 2016 йил Эндокринология / Маколалар\nҚандсиз диабет – бунисини эшитганмисиз?\nБу касаллик хақида маълумот беришдан олдин гипоталамус-гипофиз-буйрак орасидаги боғлиқликни эслатиб ўтмоқчиман. Инсоннинг бош миясида гипоталамус деган қисмидан вазопрессин (антидиуретик гормон – АДГ) ишлаб чиқарилади. Бу модда гипофизда йиғилади ва у ердан қонга ўтиб, буйракда сувни қайта сўрилишини бошқаради.\nИнсон буйраги бир суткада 200 литргача бирламчи сийдикни ишлаб чиқаради. Бу бирламчи сийдикни қайта сўриб олади ва охирида 0,5-2 литргача иккиламчи сийдик пайдо бўлади. Вазопрессин мана шу сийдикни қайта сўриб олинишини бошқаришда иштирок этади.\nВазопрессинни қонда кам бўлиши ёки буйракни унга таъсири пасайганда – қандсиз диабет касаллиги келиб чиқади.\nБош мия касалликлари – ўсма, травма, қон қуйилиши ва б.\nБуйракдаги бирламчи тубулопатия – вазопрессин таъсири қиладиган хужайралар сезгирлигини пасайиши.\nПолиурия – кўп миқдорда сийиш. Бир суткасига 4 – 30 литргача сийдик ажрайди.\nПолидипсия – кучли чанқаш. 3-18 литргача суюқлик ичади.\nКучли холсизлик, қувватсизлик\nУйқуни бузилиши ва неврозлар\nИштаха пасайиши, кўнгил айниши\nБирдан тез озиб кетиш\nЁш болаларда тунги энурез - тунда сийиб қўйиш кузатилади.\nЎзбекистонда 2012 йили жами 2295 та касал рўйхатга олинган бўлиб, улардан 235 таси ёш болалар.


Ўзбекистонда Президент сайловлари шаффофлик ва ошкоралик тамойиллари асосида ўтказилди\nСЕУЛ, 26 октябрь. /«Дунё» АА/. 24 октябрь куни Ўзбекистонда бўлиб ўтган Президент сайлови якунлари тўғрисида Жанубий Корея-Ўзбекистон бизнес уюшмаси раиси Ким Ёнг Гу “Дунё” АА мухбирига ўз таассуротларини сўзлаб берди.\n- Ўзбекистон муҳим сиёсий тадбир – Президент сайловида ҳалқаро кузатувчи сифатида иштирок этганимдан жуда мамнунман, - деди у. - Мен 2016 ва 2019 йилларда бўлиб ўтган Ўзбекистон Президенти ҳамда парламент сайловларида ҳам ҳалқаро кузатувчи сифатида қатнашиш шарафига муяссар бўлганман.\nЎзбекистонда янги Сайлов кодекси асосида ўтказилган Президент сайлови умумэътироф этилган халқаро принцип ва нормаларга тўла мос ҳолда ташкил этилди, деб бемалол айтишим мумкин. Бундай таасуротлар нафақат менда, балки мен суҳбат қурган бошқа давлатлардан ташриф буюрган кузатувчиларда ҳам шаклланган.\nГувоҳи бўлдимки, Президент сайлови Ўзбекистон халқи учун хақиқий байрам каби ўтди. Тошкент шахрида мен бўлган сайлов участкасида Эрта тонгданоқ сайловчиларнинг бунчалик гавжум бўлишини кутмаган эдим. Уларнинг барчаси оила аъзолари билан ўз конституцион бурчларини бажариш учун кўтаринки кайфиятда сайловда иштирок этди.\nПрезидентликка номзодларнинг сайловолди дастурларида кўзда тутилган мақсад ва режалари ҳар бир сайловчига кенг етказилганлигига амин бўлдим.\nШу билан бирга, Ўзбекистон ёшларининг Президент сайловидаги фаол иштирокини кўриб, мамлакатингизда демократик жараёнлар йил сайин жадаллашаётганини сездим.\nСайлов жараёни тўғрисида Ўзбекистон оммавий ахборот воситалари томонидан кенг қамровли кўрсатувлар ва тўғридан-тўғри эфирлар олиб борилгани бундай сиёсий тадбирни шаффоф ва ошкоралик тамойиллари асосида ўтказилаётганининг яна бир исботи бўлди.\nАлбатта, Президент сайловининг дастлабки натижаларини эшитиб хурсанд бўлдим. Халқингиз ўз ишонган номзодига овоз бериб, мамлакат тақдирига ва ўз келажагига бефарқ эмаслигини кўрсатди.\nШавкат Мирзиёев раҳбарлигида Ўзбекистон кейинги беш йилда бундан ҳам катта ютуқларга эришишига ишончим комил.\nМен ушбу тарихий тадбирда иштирок этганимдан жудаям хурсандман. Ўзбекистон Президенти сайловини мувафаққиятли ўтгани билан барча сайловчиларни ва Ўзбекистон халқини табриклайман.\nАҚШда Ўзбекистон Президенти сайловида му...\n17-18 октябрь кунлари Ўзбекистоннинг Нью-Йоркдаги Бош консулхонаси ҳузурида тузилган сайло...\nЎмондан муносабат: Сайлов участкаларида ...\nЎзбекистон Президенти сайловини кузатиш учун Ўмон Султонлигининг «Asdaa Oman» газетаси бош...\nЎзбекистонлик талабалар билан Беларусь о...\nМамлакатимизнинг Беларусдаги элчихонаси томонидан Беларусь давлат информатика ва радиоэлек...


Ўғил неварасини қўрқитиб, мунтазам зўрлаган тошкентлик амаки ҳақида видео тарқалди. Бу амаки «ножўя жинсий ҳаракат қилгани» учун жаримага тортилади, холос. Чунки Ўзбекистон қонунчилигида педофилия жинояти кўзда тутилмаган. Боз устига, диндор қатлам баччабозликни «жимгина маъқуллайди».\nМашҳур «Қобуснома» китобида ҳам бачча асраш тартиби ҳақида тавсиялар бор. Классик ўзбек шоирлари баччаларга атаб ўнлаб (минглаб) ғазаллар битган. «Ялла» ансамбли репертуари ҳам асосан бачча қўшиқларидан таркиб топган. Туркиядаги энг машҳур имомбердилардан бири Жуббали Аҳмад ҳам баччабозликни оқлаб чиққан «бодомлама бу» деб…\nХуллас, тарихий хотира боис бу қавм баччабозликка мойил. Аксар ўзбек эркакларининг баччабоз «Толибон»га астойдил меҳр кўргазаëтгани илдизи ҳам шу генетик хотира билан боғлиқ. Хонлар даврида гуллаб-яшнаган юз минглаб баччалар совет даврида ўз «касбини ўзгартирган» эди. Аммо уларнинг набираю абиралари бугун тирик ва уларнинг қонида эски касалликлар яшамоқда.\nЎрганишларимга кўра, ташқи ишлар вазири Комиловнинг катта бобоси ҳам кокил қўйиб, оëғига занг тақиб, мадрасадаги бачча базмини қиздирган экан. Эҳ-ҳ!!!\nЖанон бўламан, деб ҳаммани куйдирасанму,\nËш бошинг бирлан бу куйган фақирларни яна ёндирасанму,\nТаъминг шумикин, юз йилга довур\nМана шундоқ турасанму?\nЁш бошинг билан ҳар ерда ёлғиз юрасанму?\nЭй, меҳри ҳилол кўчасидан ўтмаганим, кел, вой!\nМен асраган вақтима сен ёшгина эрдинг,\nҲам эркаю мунису ювошгина эрдинг,\nОқ юзли, холдор, қаламқошгина эрдинг,\nҲар ёна борар чоғима йўлдошгина эрдинг,\nМинг ваъда қилиб, бирга вафо қилмаганим, кел, вой!\nЭй, ёш юрак, куйдирасан, қайда бўлурсан?\nБешубҳаю беному насаб қайда турурсан?\nСавдо қилайин, борму сенинг асли маконинг,\nЖонимни берай, ишқ дўконини қайда қурурсан?\nРассом Туз саҳифасидан\ndata-title="Юз йилга довур мана шундоқ турасанму?" data-description="<!-- wp:paragraph --> <p>Ўғил неварасини қўрқитиб, мунтазам зўрлаган тошкентлик амаки ҳақида видео тарқалди. Бу амаки "ножўя жинсий ҳаракат қилгани" учун ..." data-image="https://eltuz.com/wp-content/uploads/2021/08/rasm4298323-scaled.jpg" data-url="https://eltuz.com/kozqarash/218805/" data-services="facebook,odnoklassniki,twitter,telegram" data-counter="ig">


“Чорсу” ижод галереяси\nОбъект яратилган сана: 2005\nРегистон майдонидан узоқ бўлмаган ерда, Шердор мадрасаси орқасида катта бўлмаган олтиёқли бино жойлашган бўлиб, тарихий келиб чиқиши олти юз йилдан ортиқ белгиланади. XV асрда қурилган бу иншоот савдо маркази ўрнида фаолият кўрсатган бўлиб, турли хил бош кийимлари сотилган. 4 йўл кесишувида жойлашган бу бино “Чорсу” номини олган бўлиб, форс тилидан “чор” тўрт, “су” оқим, йўл маъноларини англатган. Иморат қурилганидан буён бир неча маротаба таъмирланган, сўнгги таъмир жараёнидан сўнг эса бино асосини беркитиб турган уч метрлик қатлами олиб ташланган. 2005 йил “Чорсу” Савдо маркази биноси Ўзбекистон Бабиий академиясига топширилган ва тез орада бу ерда бадиий галерея очилган.\nБугун “Чорсу” ижод галереясида Ўзбекистоннинг энг яхши рассомларининг ишлари намойиш этилиб, уларнинг асосий қисми самарқандлик ижодкорларга тегишлидир. Шунингдек, вақти-вақти билан ёш ижодкорлар кўрагазмалари, усталарнинг янги ишлари тақдимотлари ва бошқалар ҳам ташкил этилиб турилади. Суратлар билан бир қаторда, бу ерда ҳайкаллар, нақшдор идишлар ва ўзбек усталарининг бошқа ишларини учратиш мумкин.\nСамарқанд бўйлаб сайёҳат қиларкансиз, мазкур галереяга ташриф буюриш учун вақт ажратиш мақсадга мувофиқ. Зеро, у шаҳарнинг асосий сайёҳлик марказига жуда қулай жойлашган. Бу ерда тасвирий санъат орқали Ватанига муҳаббатни акс эттириш баробарида, бўёқлар орқали ранг-баранглигини тасвирлай олган Ўзбекистоннинг энг яхши усталарининг ишлари билан танишиш мумкин.


Озодлик мобил мухбирларининг хабар беришича, Қашқадарё вилоятининг Касби ва Яккабоғ туманларидаги баъзи мактабларнинг юқори синф ўқувчилари 30 сентябрдан яна пахта теримига чиқарилган. Коллежларнинг учинчи курс ўқувчилари ҳам пахта теримига ҳайдалган. Халқ таълими мутасаддилари бу хабарни на тасдиқлади ва на инкор қилди.\nКасби туманидаги 55-умумтаълим мактаби ўқувчилари пахта тераётганини ўз кўзи билан кўрган Озодликнинг мобиль мухбири ўқувчилар билан биргаликда ўқитувчилар ҳам пахта теримига чиқарилганини айтди.\n“Ўтган шанба куни, 30 сентябрдан бошлаб мактабларнинг 8,9,10-синф ўқувчилари пахтага чиқарилди. Бу синфлар учун дарслар тамоман тўхтатилди. Менинг акамнинг юқори синфларда ўқийдиган икки ўғли ҳам пахтага чиқаяпти. Бу ҳолат шу атрофдаги 6,4, 52-умумтаълим мактабларида ҳам кузатилаяпти. Ўқувчилардан мабодо бирор бегона киши сўраб қолса, “дарсимиз тушдан кейин ёки тушгача, ота-онамизга ёрдам бериш учун чиққанмиз”, деб айтиш уқтирилган”, деди мобиль мухбир.\nОзодлик Касби тумани Халқ таълими бўлими мудири Тўра Шоймарданов билан боғланиб, ҳукумат томонидан тақиқлангани айтилган мактаб ўқувчиларининг яна пахта теримига чиқарилганига изоҳ беришни сўради.\nОзодлик мухбирининг пахта ҳақидаги саволини эшитган мудир¸ хабарни инкор қилмади, аммо “узр, вақтим камроқ эди”, деган баҳона билан суҳбатни узиб қўйди.\nТўра Шоймардонов такрор қилинган қўнғироқларга бошқа жавоб бермади.\nҚаршидаги тиббиëт муассасалари ходимлари билан Миришкор туманига юборилган ҳамшира қиз Озодлик билан суҳбатда ўзи пахта тераëтган далада юқори синф ўқувчилари ҳам борлиги ҳақида гувоҳлик берди.\n“Бу ерда ҳам 6-синфдан юқори мактаб ўқувчилари пахтага чиқарилган экан. Дарслар бўлмаяпти экан. Мана атрофимда ҳаммаси пахта теришаяпти. Телефонимда сурат олиб бўлмайди, бўлмаса ҳозир олиб юборардим”, дейди Озодлик суҳбатлашган ҳамшира.\nЯккабоғ туманининг Маданият қишлоғи маҳалла фаолларидан бири ҳам шахси сир қолиш шарти билан мактабларнинг юқори синф ўқувчилари пахта теримига чиқарилганини айтди.\n“Қишлоғимиздаги 12-умумтаълим мактабининг 5-синфдан юқори барча ўқувчилари душанба кунидан бошлаб пахта теримига чиқарилди. 10 октябргача пахтада бўлади экан”, деди маҳалла фаоли.\nКоллеж ўқувчилари ҳам пахтага ҳайдалди\nОзодлик олган маълумотларга кўра, Косон тумани Ирригация ва мелиорация коллежининг 3-босқич ўқувчилари 4 октябрдан бошлаб пахта теримига чиқарилган.\nБуни ана шу коллежнинг ўқувчиларидан бири Озодликка тасдиқлади.\n“Бизнинг синфдошлар бугун ёппасига пахтага чиқарилди. Мен дарсга бормаганим учун қолдим. Эртага мен ҳам чиқаман”, деди ўқувчи.\nЯккабоғ туманидаги коллежлардан бирида ишлайдиган ўқитувчи исми сир қолиш шарти билан юқори синф ўқувчилари вақт-вақти билан пахта теримига олиб чиқилаётганини тасдиқлади.\n“Коллежимиз 3-курс ўқувчилари 20,21,22 сентябрь кунлари пахта терди. Ундан сўнг, 24 сентябрь куни, барча ўқитувчилари билан чиқарилди”, деди ўқитувчи.\nБош вазирнинг гапи гап эмасми?


Ҳазонат (энагалик, мураббийлик) ҳақидаги боб – Islom Nuri\nҲазонат (энагалик, мураббийлик) ҳақидаги боб\nҲазонат «биқин, бағр» маъносидаги حضن (ҳадн) сўзидан олингандир. Чунки, мураббий гўдакни бағрида сақлайди, ҳозина мураббия маъносини англатади. Бу унинг луғавий маъносидир.\nАммо, унинг шаръий маъноси гўдак бола ва шу кабиларни унга зарар етказадиган нарсалардан қўриқлаш, уни баданий ва маънавий манфаатларига риоя қилган ҳолда тарбиялаш, демакдир.\nБундаги ҳикмат зоҳирдир. Яъни, ёш бола ва унинг ҳукмидаги инсон, масалан, мажнун ва ақли паст одам ўз манфаатларини билмаслиги боис унга қараб турадиган ва унга фойда келтириб, зарарни даф қиладиган ва уни соғлом тарбия билан тарбия қилиб турадиган бир кишига муҳтож бўлади.\nШариатимиз ана шундай кишилар учун, уларга меҳр-мурувват юзасидан, уларнинг ҳолларини риоя қилиб ва уларга яхшилик қилиб, улар учун тарбиячилик тартиб-қоидасини олиб келган. Чунки, агар уларни ўз ҳолларига ташлаб қўйилса, зое бўлиб, зарарга гирифтор бўлиб кетишарди. Бизнинг динимиз раҳм-шафқат, ўзаро ҳамкорлик ва ҳамдардлик кўрсатиш дини бўлиб, уларни зое қилиб юборишдан қайтаради ва кафолатга олишни вожиб қилади.\nТарбиячилик қуйидаги тартибда фарз бўлади:\n– Одамлар ичида ҳозиналикка – тарбиячиликка энг ҳақли инсон онадир. Имом Муваффақуддин Ибн Қудома раҳимаҳуллоҳ айтади: «Агар эр-хотин ўртада фарзанд (гўдак ё ногирон) бўлган ҳолда ажрашиб кетсалар, бола хоҳ ўғил бўлсин, хоҳ қиз бўлсин, унинг кафолатига энг лойиқ киши – агар шароитлари тўла бўлса – унинг онасидир. Бу Моликнинг ва асҳоби раъйнинг сўзларидир, уларга бирон киши хилоф қилганини билмаймиз» (Ал-муғний: 8/189).\n– Агар она турмушга чиқиб кетса, тарбиячилик ундан бошқага кўчади ва унинг бундаги ҳаққи соқит бўлади. Чунки, Расулуллоҳ соллаллоҳу алайҳи ва саллам ҳузурларига бир аёл келиб: «Ё Расулуллоҳ, мана бу боламга қорним идиш эди, кўкрагим меш эди, бағрим сақловчи эди. Отаси мени талоқ қилди. Боламни эса мендан тортиб олмоқчи», деди. Шунда Расулуллоҳ соллаллоҳу алайҳи ва саллам: «Турмушга чиқмагунингча болага сен ҳақлироқсан», дедилар (Абу Довуд (2276), Аҳмад (2/182, №6707), Ҳоким (2/225) Абдуллоҳ ибн Амр розияллоҳу анҳумодан ривоят қилганлар, Ҳоким саҳиҳ санаган). Ҳадис далолатига кўра, ота боланинг онасини талоқ қилиб, уни онасидан тортиб олмоқчи бўлса, боланинг тарбиясига она ҳақлироқ бўлади. Агар она бошқа турмушга чиққудек бўлса, тарбиячилик ҳаққи ундан соқит бўлади.\nБоланинг тарбиячилигига онасини муқаддам қўйиш унинг боласига меҳр-шафқати кучлироқ ва унга яқинроқ бўлгани учун бўлиб, болага яқинликда унга фақат ота шерик бўла олади. Бироқ, ота болага оначалик меҳр кўрсатолмайди, унинг тарбиясини ёлғиз ўзи эплаёлмайди, балки уни хотинига (яъни боланинг ўгай онасига) топшириб қўяди. Шу боис боланинг ўз онаси унинг тарбиясига отасининг аёлидан кўра лойиқроқдир. Ибн Аббос розияллоҳу анҳумо бир кишига айтганлар: «(Онасининг) ҳиди, тўшаги ва бағри унга (яъни болага) то у катта бўлиб, ўзи танламагунича сендан кўра яхшироқдир» (Абдурраззоқ «Мусаннаф»ида (7/154, №12601) келтирган).\nШайхулислом Ибн Таймия раҳимаҳуллоҳ айтади: «Она у(нинг тарбияси) учун отадан кўра яхшироқдир. Чунки, аёллар гўдакларга меҳрибонроқ, уларни озиқлантириш, кўтариш, ухлатиш ва марҳамат кўрсатишга устароқ, уларнинг хархашаларига сабрлироқ ва раҳмлироқдир. Она бу ўринда қодирроқ, билимлироқ, раҳмдилроқ ва сабр-тоқатлироқдир» (Мажмуъул-фатава: 34/122).\n– Онанинг тарбиячиликдаги ҳаққи соқит бўлганидан кейин тарбиячилик унинг оналарига – боланинг бувиларига ва момоларига ўтади. Чунки, улар ҳам она бўлганлари боис болага бўлган меҳр-шафқатлари бошқаларникидан кўра устунроқ бўлади.\n– Она томонидан бўлган бувилардан кейин боланинг тарбиячилиги боланинг отаси қўлига ўтади. Чунки, у насабнинг асл-асосидир ва болага бошқалардан кўра яқинроқ ва меҳрибонроқдир, шундан у бошқалардан муқаддам қўйилди.\n– Отанинг тарбиядаги ҳаққи соқит бўлса, тарбиячилик отанинг оналарига, яъни ота тарафидан бўлган бувиларга, момоларга ўтади. Улар бободан муқаддам қилинадилар. Чунки, баробарлик ҳолатида аёллик оғир босиб кетади ва худди онани отадан муқаддам қилинганидек бўлади.\n– Ота тарафидан бўлган бувиларнинг ҳаққи соқит бўлгач, тарбиячилик ота тарафидан бўлган боболар ва бобокалонлар қўлига ўтади. Чунки, бобо ҳам болага ота ўрнида бўлади.\n– Бободан сўнг тарбиячилик бобонинг оналарига, сўнг момоларига ўтади. Чунки, улар болага бобо орқали яқиндирлар ва оналик васфига эгадирлар, тарбияга олинаётган бола уларнинг бир бўлагидир.\n– Бобонинг оналаридан сўнг тарбиячилик боланинг опаларига ўтади. Чунки, улар болага унинг ота-онаси ёки улардан бири орқали яқиндирлар. Аввал туғишган опага ўтади, чунки унинг яқинлиги кучлироқ ва меросда ҳам муқаддамроқдир. Сўнг она томонидан бўлган опага ўтади, чунки у оналик орқали яқиндир, она эса отадан муқаддамдир. Сўнг ота томондан бўлган опага ўтади. Бир қавлга кўра, ота томондан бўлган опани она томондан бўлган опадан муқаддам қўйилади. Чунки, валийлик отаникидир ва у (валийлик) меросда қувватлироқдир, ота томонидан бўлган опа туғишган опа бўлмаганда унинг ўрнига ўтади. Бу ҳам асосли сўздир.\n– Опалардан сўнг тарбиячилик холаларга ўтади. Чунки, холалар она орқали келадилар. Расулуллоҳ соллаллоҳу алайҳи ва саллам: «Хола она ўрнидадир», деганлар (Бухорий (2699) Баро ибн Озиб розияллоҳу анҳудан ривоят қилган). Аввал ота-она томонидан бўлган хола муқаддам қилинади, сўнг она тарафидан бўлган хола, сўнг ота тарафидан бўлган хола тарбиячи бўлади.\n– Холалардан сўнг аммаларга ўтади. Чунки, улар ота орқали келадилар, ота эса онадан кейинги ўринда туради.\nШайхулислом Ибн Таймия раҳимаҳуллоҳ айтади: «Амма холадан кўра ҳақлироқ. Шунингдек, ота жиҳатидан бўлган аёллар она жиҳатидан бўлган аёллардан ҳақли. Чунки, валийлик отаники, шунингдек унинг қариндошлариники. Онани отадан муқаддам қилиниши сабаби фақатгина шундан иборатки, ота бу ўринда боланинг манфаати борасида онанинг ўрнини босолмайди. Шариат соҳиби Ҳамзанинг қизининг холасини унинг аммаси Софиядан муқаддам қилишига сабаб – София уни талаб қилмаган, Жаъфар эса холадан ноиб сифатида уни талаб қилган эди, шунинг учун уни амма йўқлигидан унга (холага) ҳукм қилган эдилар» (Ал-фатавал-кубро: 5/520).\nЯна айтади: «Шариат усулларининг барчаси отанинг яқинларини мерос, дия, нафақа, ўликка эгадорлик, мол ва бошқа нарсаларда муқаддам қўяди. Шариат соҳиби бирон бир ҳукмда онанинг яқинларини муқаддам қилмаган. Ким уларни тарбиячиликда муқаддам қўйса, шариат усулларига хилоф қилган бўлади» (Мажмуъул-фатава: 32/123).\n– Аммалардан сўнг тарбиячилик акаларнинг қизларига ўтади.\n– Улардан сўнг опаларнинг қизларига ўтади.\n– Опаларнинг қизларидан сўнг амакиларнинг қизларига ўтади.\n– Сўнг аммаларнинг қизларига ўтади.\n– Улрдан сўнг бошқа яқинроқ, сўнг узоқроқ қариндошларга: акаларга, уларнинг ўғилларига, сўнг амакиларга, сўнг уларнинг ўғилларига ўтади.\nАгар тарбияга олинадиган бола қиз бола бўлса, тарбиясига олувчи маҳрамларидан\nбўлиши шарт қилинади. Агар тарбиячи маҳрами бўлмаса, уни ўзи танлаб бир ишончли


17 ёшли қиз дунёнинг қудратли президентига гап қайтарди (фото) - xabar.uz\n17 ёшли қиз дунёнинг қудратли президентига...\n26.01.2020 17:10 0 10785\nЖорий ҳафта давомида коронавирус офати, турли мамлакатларда давом этаётган норозилик намойишлари ҳамда даҳшатли ёнғинлар энг кўп муҳокамаларга сабаб бўлди. Қуйида жаҳонда ҳафта давомида рўй берган энг муҳим 7 воқеани ёдга олиб ўтамиз.\n1. АҚШнинг Виржиния штатида қурол тақиқига қарши намойишлар бўлиб ўтди. Штатнинг раҳбарияти қурол-яроғ савдосини тақиқлаш ва бу борада назоратни кучайтиришни таклиф этмоқда. Виржиния қонун чиқарувчи идораси қаршисида тўпланган издиҳом эса штат раҳбариятининг ушбу ташаббусини номақбул деб баҳолади. Фото: «Reuters»\n2. Германия пойтахти Берлинда Ливияда тинчлик ўрнатишга бағишланган халқаро учрашув бўлиб ўтди. Канцлер Ангела Меркель ташаббуси билан ташкил этилган машваратда БМТ Бош котиби, Франция, Италия, Буюк Британия, Туркия, Миср, Россия, АҚШ давлат ва ҳукумат раҳбарлари, шунингдек, ташқи ишлар вазирлари қатнашди. Суратда Буюк Британия бош вазири Борис Жонсон недир муҳим гап билан барчани ўзига қаратгани акс этган. Фото: «Getty Images»\n3. Хитойда коронавирусни юқтирганлар сони тобора ошиб бормоқда. Сўнгги маълумотларга қараганда, ушбу дардга чалинганлар сони 1975, у туфайли вафот этганлар эса 56 нафарга етди. Хитой раҳбари Си Цзиньпин ўлимга олиб борувчи вирус шиддат билан тарқалаётганини тан олди. Сурат вирус ўчоғи – Ухан шаҳрида олинган. Фото: «Reuters»\n4. Швейцариянинг Давос шаҳрида бўлиб ўтган жаҳон иқтисодий форумида швециялик иқлим ҳимоячиси Грета Тунберг АҚШ президенти Дональд Трамп билан баҳсга киришди. АҚШ етакчиси глобал иқлим ўзгаришлари оқибатларини камайтириш учун миллионлаб кўчат экиш ташаббусини илгари сурди. 17 ёшли Грета эса иқлим ўзгаришларини фақат ниҳол ўтқазиш билан ҳал этиб бўлмаслигини таъкидлаб, сиёсий арбобларни танқид қилди. Суратда Гретанинг президент Трамп мулоҳазаларига норозилик ифодаси сифатида залдан намойишкорона чиқиб кетаётгани акс этган. Фото: «Reuters»\n5. Ироқда 2019 йил октябрдан буён ҳукуматга қарши норозилик намойишлари давом этмоқда. Жорий ҳафта эса мамлакат бўйлаб аксиламерика чиқишлари кучайди. Кўп минг сонли намойишчилар Ироқдан АҚШ ҳарбийлари чиқиш кетишини талаб қилмоқда. Фото: «AFP»\n6. Австралияни ўз домига олган ёнғинларда миллиарддан зиёд жонивор ҳалок бўлди. 2019 йил август ойидан буён давом этаётган ёнғин инсоният тарихидаги энг даҳшатли офатлардан бири ўлароқ баҳоланмоқда. Ёнғинлар оқибатида 6,3 миллион гектар ўрмон ёниб кулга айланди, минглаб одам бошпанасини тарк этди. Суратда офатдан мўъжиза туфайли омон қолган кенгуру акс этган. Фото: «Reuters»\n7. Австриялик Даниэль Бахер ўсмирлар ўртасида қишки Олимпия ўйинларида мураккаб трюкларни намойиш этмоқда. Лейзин, Швейцария. Фото: «OC».


Уч вилоятда яна 32 киши коронавирусдан соғайди | Qalampir.uz\nУч вилоятда яна 32 киши коронавирусдан соғайди\nЖамият\t08 Май 12:54 6889\nЎзбекистоннинг бир йўла уч ҳудудидан: Сирдарё вилоятидан 8 нафар, Наманган вилоятидан 22 нафар ҳамда Андижон вилоятидан 2 нафар, жами 32 нафар бемор бутунлай соғайди. Бу ҳақда Соғлиқни сақлаш вазирлиги маълум қилди.\nСирдарёда соғайганларнинг барчаси Қозоғистон Республикасидан келишган ва карантинга олинган. Касаллик аниқлангач, шифохонага ётқизилган. Уларнинг 5 нафари Самарқанд вилоятидан, 2 нафари Тошкент вилоятидан, 1 нафари эса Сирдарё вилоятидан. Беморларнинг барчаси эркак бўлиб, энг ёши каттаси 44 ёшда бўлса, энг ёши кичиги 21 ёшда. Улар бугун реабилитацияга кузатилмоқда. Вилоятда шу пайтга қадар 5 нафар бемор соғайган бўлса, эндиликда улар 13 нафарга етди.\nНаманганда тузалганларнинг барчаси ушбу вилоятдан бўлиб, коронавирус инфекциясига чалинганлар билан мулоқот орқали касалликни юқтириб олишган. Уларнинг 10 нафари эркак, 12 нафари аёл бўлиб, энг ёши каттаси 73 ёшда бўлса, энг ёши кичиги 7 ёшда. Улар бугун реабилитацияга кузатилди. Вилоятда шу пайтга қадар 137 нафар бемор соғайган бўлса, эндиликда улар 159 нафарга етди.\nАндижонда дарддан фориғ бўлганларнинг иккаласи ҳам (32 ёшли аёл ва 28 ёшли эркак) Андижон шаҳридан бўлиб, коронавирус инфекциясига чалинганлар билан мулоқот орқали касалликни юқтириб олишган. Улар бугун реабилитацияга кузатилди. Вилоятда шу пайтга қадар 133 нафар бемор соғайган бўлса, эндиликда улар 135 нафарга етди.\nАйни пайтда мамлакат бўйлаб коронавирус инфекциясидан бутунлай соғайганлар 1688 нафарга етди.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Ҳозирда вирус юқтирганлар 2314 нафарни ташкил қиляпти. Бугунгача беморларнинг 10 нафари вафот этган.\n25 Май 16:12 41473\n26 Май 14:40 37622\n25 Май 23:18 37017\n26 Май 09:01 26405\n25 Май 11:09 23672


Ўзбекистон халқаро танловда икки номинация бўйича ғолибликни қўлга киритди - 25.11.2019, Sputnik Ўзбекистон\nБу йил танловга Хитой, Россия, Абхазия, Арманистон, Болгария, Беларусь, Венгрия, Қозоғистон, Қирғизистон ва Ўзбекистондан 700 дан зиёд материал келиб тушган. 25.11.2019, Sputnik Ўзбекистон\nТОШКЕНТ, 25 ноя — Sputnik. Россиянинг Оренбург шаҳридаги “Divo Eurasia” фото, видео ва анимация III Халқаро туристик фестивалида Ўзбекистон икки номинация бўйича ғолибликни қўлга киритди.\n“Маданий-тарихий масканлар” номинацияда Ўзбекистоннинг “Қўқон – ҳунармандлар хазинаси” лойиҳаси биринчи ўринга муносиб кўрилган бўлса, “Туристик йўналишлар. Шаҳарлар” номинациясида эса “Бухорога хуш келибсиз!” лойиҳаси иккинчи ўринни эгаллади”, - дейилади Туризмни ривожлантириш давлат қўмитаси хабарида.\nТаъкидланишича, бу йил танловга Хитой, Россия, Абхазия, Арманистон, Болгария, Беларусь, Венгрия, Қозоғистон, Қирғизистон ва Ўзбекистондан 700 дан зиёд материал келиб тушган.\nЭслатиб ўтамиз, аввалроқ Ўзбекистон Осиёнинг энг бой тарихий меросга эга мамлакати деб топилгани хабар қилинган эди.


Молдовада оммавий гилос сотиш мавсуми яна етти-ўн кунга кечикмоқда • EastFruit\nБош саҳифа › Янгиликлар › Молдовада оммавий гилос сотиш мавсуми яна етти-ўн кунга кечикмоқда\nМолдовада оммавий гилос сотиш мавсуми яна етти-ўн кунга кечикмоқда\nМуаллиф: EastFruit 31 Май 21 1 Июн 21 03\nМетеорологик прогнозларга кўра, шу ҳафта Молдовада ҳаво салқин бўлади, ёғингарчилик давом этади ва кучайиши эҳтимоли ҳам бор. Боғдорчилик корхоналари раҳбарларининг фикрига кўра, об-ҳаво ёмонлашуви гилоснинг оммавий савдоси бошланишига таъсир қилиши аниқ. Прогнозларга кўра, у июнь ойининг биринчи кунларига тўғри келиши керак эди. Бироқ, ҳозирги шароит сабаб, мавсум камида бир ҳафта кейинга қолдирилади.\nИлк гилос мамлакатда деярли икки ҳафта олдин пайдо бўлган. Аммо мева-сабзавот бозори операторлари таъкидлаганидек, у «гомеопатик миқдорда ва космик нархларда» сотилмоқда. EastFruit чакана савдода илк гилос «уч-тўрт килограмм гўшт» нархида – 300 лей/кг гача ($16,9) ва ундан юқори нархларда таклиф қилинганлигини хабар қилди. Грек гилосини ички бозорга олиб келиб, таваккалга қўл урган бир нечта улгуржи етказиб берувчилар мевани чакана сотувчиларга 100-130 лей/кг ($5,62-7,30) нархда таклиф қилишди.\nМай ойи охирида маҳаллий гилос деярли бутунлай импорт қилинадиган маҳсулот ўрнини босди. Бироқ, у билан боғлиқ таклифлар жуда катта эмас. Шу билан бирга, сифати сезиларли даражада ошганига қарамай, икки ҳафтадан камроқ вақт давомида чакана нарх 120-150 лей/кг ($6,74-8,42) гача пасайган. Aммо улгуржи ишчи нархлар коридори ҳали шаклланмади. Ҳозирги вақтда Молдова гилос сотувчиларининг асосий қисми – мустақил равишда лоток ва машина юкхоналарида ёки нари борса, шаҳар ичидаги хусусий киоскаларда меваларни сотадиган уй хўжалиги фермерларидир.\nШунингдек ўқинг: Минтақадаги сабзавот ва мевалар учун нарх ҳамда логистика бўйича огоҳлантирувлар – 2021 йил, 21-ҳафта\nСўнгги бир неча йил ичида сотув ва нархлар динамикасига эътибор қаратган ҳолда Молдова мева етиштирувчилар ассоциацияларининг мутахассислари июнь ойи бошидан бошлаб, оғир об-ҳаво шароитларига қарамай, гилос нархи кескин пасаяди – «бу қулупнай мавсуми бошидагидан кўра тез юз беради» деган тахминни илгари суришмоқда. Улар бу тахминни Молдова ички бозорида гилосга қулупнайдан кўра талаб камроқ экани ва шу билан бирга, «гилоснинг оммавий истеъмолчилар учун қулупнайдан кўра психологик жиҳатдан мақбул нархда экани билан асослашмоқда. У тахминан ўтган йилнинг май ойи ўрталарида шаклланган нархлар оралиғида баҳоланди – 40-60 лей/кг ($2,25-3,37). Бироқ, боғдорчилик корхоналари раҳбарларининг фикрига кўра, июнь ойининг биринчи ҳафтаси охирида Молдова чакана савдосида нархлар бундай даражага тушиши эҳтимолдан йироқ эмас.


Хоразм вилоятининг Ҳазорасп туманида зайтун етиштириш бўйича туркиялик ҳамкорлар билан 60 миллион долларлик йирик лойиҳани амалга оширишга киришилди, бу ҳақда «Халқ сўзи» хабар қилади.\nВоҳа боғдорчилигида янги йўналиш очиб берадиган мазкур лойиҳа асосида жорий йилда ҳудудда 1 миллион туп, кейинги йилларда 4 миллион туп зайтун кўчатлари экилади. Эътиборли жиҳати, зайтунзорлар барпо этиш этиш учун айнан тупроқ унумдорлиги паст бўлган экин майдонлари танлаб олинди.\n«Қишлоқ хўжалигида яхши самара бермаётган бундай майдонларда зайтун етиштиришни йўлга қўйиш ва яхши даромад олишимизга ишонамиз. Бир гуруҳ биолог ва тупроқшунос олимлар бу ерларни илмий жиҳатдан пухта ўрганиб, зайтун етиштириш учун етарли шароит мавжудлиги ҳақида хулоса беришди. Томчилатиб суғориш технологиясини жорий этишимиз туфайли сув таъминотида ҳам муаммо бўлмайди. Кейинги йилларда ниҳолларнинг ўсиб ривожланиши ва ҳосил беришига қараб зайтун мойи ишлаб чиқарувчи замонавий корхоналар қуриш ниятидамиз. Натижада ҳудуд аҳолиси учун яна янги иш ўринлари яратилади», — дейди туркиялик мутахассис Дурри Бурун.\nЗайтун мевасидан олинадиган мой аъло сифати, шифобахшлиги ва узоқ муддат сақланиши боис жаҳон бозорида жуда харидоргир ҳисобланади. Лойиҳа ташаббускорлари келгусида зайтун меваси ҳамда ёғини Европа ва араб давлатларига экспорт қилишни режалаштирган.\nManba: daryo. uz\nКиритилди: 08:00 24.05.2019. Ўқилди: 639 марта. Фикрлар сони: 0 та.


6 феврал куни интернетда Бухородаги марказий бозор маъмурияти вакиллари Bukhara News нашри сўровномасини видеога олаётган ходимларнинг ишига тўсқинлик қилгани акс этган видео тарқалди.\nБозор назоратчилари нашр ходимларига сўров ўтказишни тақиқлаб, улардан микрофон ва телефонни олиб қўйган. Нашр томонидан тарқатилган видеолавҳада тасвирланган шахс нашр вакиллари билан тортишиб, рухсатнома талаб қилгани, ўзи эса шахсини тасдиқлашдан бош тортгани, уларнинг қурилмаларини синдириб ташлаш билан таҳдид қилганини кўриш мумкин.\nБу воқеага дастлаб Ахборот ва оммавий коммуникациялар агентлиги муносабат билдирди.\n«АОКА ўз ваколатлари доирасида ушбу ҳолатни ўрганиб чиқди ва томонларнинг ҳаракатларига ҳуқуқий баҳо бериш учун Ички ишлар вазирлиги, Бош прокуратура ва Бухоро вилоят ҳокимлигига мурожаат қилди», дейилади агентлик баёнотида.\nВилоят прокуратураси матбуот хизмати ҳам Бухоро Марказий деҳқон бозорида интернет нашри вакилларига тўсқинлик қилингани билан боғлиқ ҳолат юзасидан расмий баёнот берди.\n«Вилоят прокуратураси томонидан жорий йилнинг 6 февраль куни Bukhara News интернет нашри вакилларининг қонуний фаолиятига Марказий бозор маъмурияти томонидан тўсқинлик қилинганлиги ҳолати ўрганиб чиқилди.\nBukhara News интернет нашри 2019 йил 11 октябрда оммавий ахборот воситаси сифатида Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Давлат рўйхатидан ўтказилган.\nАниқланишича, Bukhara News интернет нашри ходимлари томонидан «Бухоро Марказий деҳқон бозори»да «Вилоятда ишга кириш пулликми?» мавзусида аҳоли орасида ижтимоий сўровнома ўтказилаётган вақтда бозор назоратчилари Т.Р ва М.А томонидан уларга тўсқинлик қилиниб, уларнинг қўлларидаги микрофон ва уяли алоқа телефонлари олиб қўйилган.\nШунингдек, Bukhara News интернет нашри ходимлари Ш.Ҳ ва Д.А билан ўтказилган суҳбат давомида назоратчилар Т.Р ва М.А уларни ҳақорат қилиб, бозордан чиқариб юборганликларини билдиришди.\nМазкур ҳолат юзасидан Бухоро шаҳар ИИБ томонидан суриштирув ҳаракатлари олиб борилмоқда», дейилади баёнотда.


Аёл киши ўликларга кийимсиз кўринадими? – oliymahad.uz\n❓ Савол: Қабристонга аёл кишининг бориши мумкинми? Баъзилар “аёл киши ўликларга кийимсиз кўринади” деб ҳам айтишади. Бу гапларда қанчалик жон бор?\n24785120cookie-checkАёл киши ўликларга кийимсиз кўринадими?no\nОлдинги“Шарҳу Ақоиди Насафия” асари таржима қилинади ва андроид иловаси тайёрланадиКейинги“Мустақил фикрлайдиган авлодни енгиб бўлмайди”\nФиръавннинг хотини нопок ҳисобланадими?\nСайловларда иштирок этиш жоизми?


Аёллар ишонадиган ёлғон – Мен ўзимни яхши кўришни ўрганишим керак — Dilkashradio.com\nБир аёл билан гаплашиб турибсиз, у ҳадеб ўзини ерга урадиган гапларни гапираверса, «бу аёл ўзини унчалик яхши кўрмаса керак», деб ўйлаймиз. Бугунги кунда кўпчилик аёллар ўзларига паст баҳо берадилар деб ўйлаш энг кўп тарқалган ёлғонлардан биридир. Профессионал руҳшунослар ўз қабулига келган мижозларга шундай ташхис қўйишади. Ота оналар болалари ҳақида шундай фикрга борадилар. Атрофимиздаги минглаб одамлар ўзлари ҳақида шундай фикрдалар. Бундай ёлғон учун битта даво бор: «Сен ўзингни севишни ўрганишинг керак». Кимдир ўзи ҳақида паст фикр билдираётган бўлса, дархол ўша киши ўзини севишни ўрганиши керак деган фикр билдирамиз. Бу нарса бугунги кунда оммабоп бўлиб қолган. Ҳатто футболкаларда ҳам шу ёзувни ўқиймиз: «Ўзингни сев».\nКўпчилик аёллар: «Мен ҳеч қачон ўзимни ёқтирмаганман», дейишади. Ëки бўлмаса бирор аёл ҳақида гап кетганда: «У ўзини яхши кўрмайди», деймиз. Бироқ Муқаддас Каломда ёзилишича, биз ўзимизни яхши кўрамиз, ҳатто ортиғи билан яхши кўрамиз. Исо Масиҳнинг: «Яқинингни ўзинг каби сев» деган амридан: «Демак биз аввал ўзимизни яхши кўришни ўрганишимиз керак экан-да», деган фикрга борманг. Бу амри билан Исо Масиҳ биз ўзимизга қанча эътибор қаратсак ва ўзимизга қанчалик ғамхўрлик қилсак, бошқаларга ҳам шунчалик эътибор қаратиб, ғамхўрлик қилишимиз керак деган маънони англатади. Тасаввур қилинг, агар тишингиз оғриса, дарҳол нима учун оғриётганини тахлил қиламиз. Оғриққа қарши дорилар ичамиз, тишимизни тозалаймиз, ва ҳокозо.\nАгар ўзингизни яхши кўрмаган бўлганингизда оғриққа эътибор қилмаган бўлардингиз. Бироқ бошқа бировнинг тиши оғриётган бўлса, унинг азобларига нисбатан бепарво бўлиш жуда осон – чунки бу ўша кишининг муаммоси-да! Биз табиий равишда ўзимизни яхши кўрамиз, бироқ худди шундай табиийлик билан бошқаларни яхши кўрмаймиз.\nМуқаддас Каломдаги Эфесликларга мактубида Павлус эрларга ўз хотинларини «ўз таналарини севгандек сев»ишларини буюради. «Шундай қилиб, эркаклар ўз хотинларини ўз таналарини севгандай севишлари керак. Ўз хотинини севган ўзини ўзи севади. Ҳеч ким ҳеч вақт ўз танасини ёмон кўрмаган. Аксинча уни озиқлантириб, парвариш қилади.»\nБиз ҳар доим ўзимиз ҳақимизда ўйлаймиз, бошқаларнинг бизга қилган ҳатти ҳаракатларини зийраклик билан илғаб оламиз ва уларнинг ҳаракатлари яхши ёки ёмонлигини тахлил қиламиз. Нега шундайлигини биласизми? Сабаби: «Мен ўзимни ёқтирмайман», деган ҳам орамиздаги ҳар бир аёл ҳам ўзини ҳаддан ортиқ яхши кўради. Бошқалар бизни қабул қилишларини, бизга мулойимроқ муносабатда бўлишларини истаймиз. Агар биз ўзимизни ёмон кўрганимизда бошқалар бизни рад этганларида бунчалик изтиробга тушмаган бўлардик. Муаммо шундаки, биз ўзимизни яхши кўришни ўрганишимиз шарт эмас, биз шундоқ ҳам ўзимизни керагидан ортиқ яхши кўрамиз. Биз ўзимизни яхши кўришни ўрганишимиз эмас, ўз хоҳиш истакларимизни рад этишни ўрганишимиз ва бунинг ўрнига Худонинг бизга бўлган чексиз муҳаббатини қабул қилиб, Унинг истагини ўз истагимиздан устун қўйишимиз лозим. Агар биз Худонинг бизга бўлган муҳаббатини қабул қилсак, ўзимизни бошқалар билан таққослашни бас қиламиз. Умуман ўзимиз ҳақимизда кўп ўйлашни тўхтатамиз. Бунинг ўрнига Худонинг муҳаббатини бошқаларга улашадиган бўламиз.


Эрдўғон инфляция ҳақидаги ахборотдан сўнг статистика бошқармаси бошлиғини ишдан олди – Kommers.uz\nМолия\t20:30 | 29.1.22\nЭрдўғон инфляция ҳақидаги ахборотдан сўнг статистика бошқармаси бошлиғини ишдан олди\nДекабрь ойида расмий инфляция даражаси 19 йиллик максимал — 36 фоизга етгани эълон қилинган.\nТуркия Президенти Ражаб Тоййиб Эрдўғон инфляция ҳақида ахборот эълон қилинганидан сўнг статистика бошқармаси бошлиғини ишдан олди. Бу ҳақда Financial Times хабар берди.\nМаълум қилинишича, Туркия Президенти Ражаб Тоййиб Эрдўғон миллий статистика институти раҳбари Саит Эрдал Динчерни мамлакатдаги инфляция маълумотлари туфайли зиддият юзага келгани ҳақидаги хабарлардан сўнг ишдан бўшатган.\nЭрдўғон декабрь ойида расмий инфляция даражаси 19 йиллик максимал — 36 фоизга етгани ҳақида ахборот эълон қилинганидан сўнг Саит Эрдал Динчерни ишдан бўшатиш тўғрисида буйруқ чиқарган. Динчер бу лавозимда атиги 10 ой ишлаган. Унинг ўрнига аввалроқ мамлакат банк фаолиятини тартибга солиш органи раиси ўринбосари лавозимида ишлаб келган Эрҳан Четинкая тайинланган.\nДинчернинг лавозимидан четлатилиши Туркия оммавий ахборот воситаларида у ва Эрдўған ўртасидаги расмий инфляция кўрсаткичлари ошиб бораётгани бўйича келиб чиққан тарангликнинг бир неча ҳафта давомида муҳокама қилинганидан сўнг содир бўлган. Шу билан бирга, «Туркстат» мухолифат партиялари томонидан босим остида бўлган, улар бошқармани инфляция маълумотлари ҳақида кам ҳисобот беришда айблаган. Динчер бу айбловларни рад этган.\nДекабрь ойида Эрдўғон молия вазири Лутфи Элванни ишдан бўшатган эди. Охирги икки йил ичида у мамлакат марказий банкининг учта раҳбарини ҳам ишдан бўшатган.\nЭрдўғоннинг фикрича, Туркия юқори фоиз ставкалари ва кучли капитал оқимини биринчи ўринга қўйган аввалги иқтисодий сиёсатдан воз кечиш орқали ўзини чет эл капиталига қарамликдан халос қилиши мумкин. Унинг ғоялари замирида фоиз ставкаларининг пасайиши истеъмол нархлари ўсишини ҳам жиловлайди, деган ишонч ётади. Бу дунё марказий банкирларининг консенсус фикрига мутлақо зиддир.\nҚайд этилишича, 2021 йилда Туркия Марказий банки асосий ставкани тўрт марта — 19 фоиздан 14 фоизга пасайтирган. Бу фонда лира икки баравардан кўпроққа қадрсизлашган. Йил охирида ҳукумат томонидан кўрилган фавқулодда чоралардан сўнг валюта курси барқарорлашган.\nАввалроқ Туркия молия вазири инфляциянинг энг юқори чўққисини прогноз қилгани ҳақида хабар берилганди. Шунингдек, Туркияда инфляция бир йил ичида 36 фоиздан ошгани хабар қилинди.


Ўзбекистон муфтийси Чимкентда Қозоғистон муфтийси билан учрашди » Ўзбекистон янгиликлари – Zamin.uz\nЎзбекистон муфтийси Чимкентда Қозоғистон муфтийси билан учрашди\nЎзбекистон мусулмон идораси раиси, муфтий Усмонхон Алимов Чимкент шаҳрида “Биродар халқларнинг умумий маънавий қадриятлари” халқаро форуми доирасида Қозоғистон муфтийси Серикабай Ўраз билан учрашди. Бу ҳақда Azon.uz хабар бермоқда.\nМуфтийлар халқаро форумда тилга олинган фикрлар ҳамда ўзбек-қозоқ дўстлигини янада мустаҳкамлаш бўйича режалар ҳақида ўртоқлашишди, икки давлатнинг Мусулмонлар идоралари ўртасидаги меморандум доирасида амалга ошираладиган ишларни муҳокама қилишди.\nСерикбай Ўраз бу йил Марказий Осиё уламолари Рамазон ойи ва Рамазон ҳайити вақти бўйича ҳамфикр бўлишганини таъкидлади.\n“Бу тарихий қарор диний бирдамлигимизнинг ёрқин тимсоли бўлди. Бу йўналишдаги ишларни ривожлантиришимиз зарур”, – деди у.\nЎз навбатида Усмонхон Алимов Қозоғистон муфтийсига форумга таклиф этгани учун миннатдорчилик билдирди.\nУрашув ниҳоясида томонлар диний соҳадаги ҳамкорликни ривожлантириш, диний китобларни қозоқ ва ўзбек тилларида биргаликда чоп этиш, тажриба алмашиш, илмий лойиҳаларни амалга ошириш ва икки мамлакатнинг зиёратгоҳларига сафарлар уюштиришга келишиб олишди.\nЯнгиликлар » Жамият » Ўзбекистон муфтийси Чимкентда Қозоғистон муфтийси билан учрашди\n10:02 Чимкентдан Ўзбекистонга "Дўстлик карвони" келди


Аҳолига муносиб турмуш шароити яратиш барча раҳбарларнинг асосий вазифаси бўлиши керак — Huquq\nHome / test / Аҳолига муносиб турмуш шароити яратиш барча раҳбарларнинг асосий вазифаси бўлиши керак\n01.02.2019\ttest 287\nЎзбекистон Республикаси Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ишлари, йирик лойиҳалар билан яқиндан танишиш, халқ билан мулоқот қилиш мақсадида 30-31 январь кунлари Жиззах вилоятида бўлди.\nТашрифнинг иккинчи куни Президент Шавкат Мирзиёев раҳбарлигида Жиззах шаҳрида вилоят иқтисодиётини ривожлантириш, аҳоли турмуш шароитини янада яхшилаш масалаларига бағишланган видеоселектор йиғилиши бўлиб ўтди. Унда вилоят фаоллари, депутатлар, давлат ва жамоат ташкилотлари раҳбарлари, туман ва шаҳарлар ҳокимлари, кенг жамоатчилик вакиллари қатнашди.\nДавлатимиз раҳбари «Инсон манфаатлари ҳамма нарсадан устун» деган тамойил асосида халқимиз ҳаётини яхшилаш, ҳудудларни обод қилиш бўйича вилоятда амалга оширилаётган ишларга эътибор қаратди.\nХусусан, ўтган йили март ойидаги ташриф доирасида ишлаб чиқилган дастурга асосан Жиззах вилоятида 107 та инвестиция лойиҳаси бўйича янги объектлар ишга туширилган.\nБугунги кундаги энг муҳим вазифа – инвестиция ва технологиялар олиб келиб, янги корхоналар ташкил этиш, одамларни иш билан таъминлаш, турмуш шароитини яхшилаш, деди Шавкат Мирзиёев.\nШу мақсадда 2019-2020 йилларда вилоятда умумий қиймати 21 триллион 956 миллиард сўм бўлган 586 инвестиция лойиҳаси дастури ишлаб чиқилгани, бунинг натижасида 22 минг 300 дан зиёд иш ўрни яратиш режалаштирилгани қайд этилди. Фориш туманида базальт толаси ва шамол энергияси қурилмалари, Дўстлик туманида қуёш панеллари, Зомин туманида дори воситалари, Жиззах шаҳрида безакли ва юпқа ойна ишлаб чиқариш лойиҳалари шулар жумласидандир.\nЖумладан, 14,1 триллион сўм ёки жами инвестицияларнинг 64 фоизига тенг бўлган 180 та йирик саноат лойиҳасини амалга ошириш Жиззах вилоятини “саноат хаби”га айлантириш борасидаги ишларга кучли туртки бериши таъкидланди.\nПрезидентимизнинг жорий йил 3 январдаги «Жиззах вилоятини комплекс ривожлантиришни давлат томонидан тартибга солиш ва бошқаришнинг самарали моделини ишлаб чиқиш тўғрисида»ги фармони ижроси доирасида 1 мартдан вилоятда “Илғор ҳудуд” синов лойиҳасини амалга ошириш бошланади.\nУшбу лойиҳа доирасида аҳоли даромадларини ошириш ва турмуш шароитини яхшилаш, қулай инвестиция муҳити яратиш ва янги саноат тармоқларини ривожлантириш чоралари кўрилади.\nШавкат Мирзиёев ушбу лойиҳа доирасида амалга ошириладиган ишларни сифатли ва ўз вақтида бажариш юзасидан топшириқ берди.\nОдамларга муносиб турмуш шароити яратиш барча бўғиндаги раҳбарларнинг асосий вазифаси бўлиши зарур. Бунинг учун барчамиз ҳамжиҳатликда виждонан ишлашимиз керак, деди давлатимиз раҳбари.\nЧорвачилик, балиқчилик, асаларичилик, паррандачилик, пиллачилик тармоқларида мавжуд имкониятлардан янада самарали фойдаланиш бўйича топшириқлар берилди.\nАҳолининг маиший шароитларини, ижтимоий инфратузилмани яхшилаш масалаларига ҳам алоҳида эътибор қаратилди.\nМирзачўлда қилинган ишлар яхши тажриба, намуна бўлди. Энди Жиззах вилоятининг ҳар бир тумани марказини шу тарзда обод қилиш, зарур қурилиш-таъмирлаш ишларини шу йилнинг ўзида якунлаш керак, деди Президентимиз.\nШунингдек, жорий йилда Жиззах шаҳрида 15 та кўп қаватли арзон уй, туманларда 932 та турар жой қуриш вазифаси қўйилди. Зарафшон дарёсидан сув олиб келиш учун магистрал қувур ва насос станцияси қурилишини давом эттириш, 264 километр сув тармоғини қуриш ва таъмирлаш бўйича топшириқ берилди. Бу ишлар натижасида Зарбдор, Бахмал, Пахтакор, Мирзачўл, Дўстлик, Ғаллаорол, Шароф Рашидов туманлари аҳолиси тоза ичимлик суви билан таъминланиши, уларнинг турмуш тарзи, саломатлиги яхшиланиши таъкидланди.\nЙиғилишда вилоятда ижтимоий соҳада кўп йиллар давомида йиғилиб қолган муаммоларни босқичма-босқич бартараф қилиш чораларини кўриш зарурлиги қайд этилди.\nВилоятда таълим-тарбия соҳасига ҳам алоҳида эътибор қаратилмоқда. 2019 йилда 25 давлат мактабгача таълим муассасасини реконструкция қилиш, хусусий боғчалар сонини кўпайтириш режалаштирилган. Бундан ташқари, 6 ёшли болаларни мактабга тайёрлаш бўйича 230 дан зиёд бепул гуруҳ фаолияти йўлга қўйилади. Бунинг натижасида жорий йилда вилоятда мактабгача таълим қамрови 32 фоиздан 51 фоизга етади. Шунингдек, вилоятда Жанубий Корея ва Германия тажрибаси асосида 10 та инновацион болалар боғчаси барпо этиш кўзда тутилган.\nЙиғилишда вилоятдаги 150 дан зиёд мактабда ўқувчилар сони меъёрга нисбатан юқорилиги, 29 мактаб қувватидан тўлиқ фойдаланилмаётгани, аниқ ва табиий фанлар, хорижий тиллар чуқур ўргатиладиган мактабларга зарурат борлиги қайд этилди. Мутасадди ташкилотларга бу борадаги муаммоларни ҳал қилиш вазифаси юкланди.\nДавлатимиз раҳбари вилоятда соғлиқни сақлаш тизимида амалга оширилиши зарур бўлган чора-тадбирлар ҳақида ҳам тўхталди.\nЖорий йилда Республика шошилинч тиббий ёрдам илмий маркази вилоят филиали, вилоят перинатал маркази, эндокринология, кардиология, тери-таносил диспансерлари, Жиззах шаҳар туғруқ комплекси таъмирланади. Аҳоли ўртасида кўп кузатилаётган касалликлар таҳлилига кўра, ихтисослашган тиббиёт муассасалари қурилади.\nФаоллар йиғилишидан сўнг Президентимиз вилоят марказидаги Мирзо Улуғбек маҳалласида бўлиб, шаҳарда қурилиши режалаштирилаётган уй-жойлар, ижтимоий объектлар, ободонлаштириш лойиҳалари билан танишди.\nЖиззах шаҳрини ободонлаштириш, аҳолига муносиб турмуш шароити яратиш борасида кенг кўламли ишлар бошланган. Шаҳар бош режасига кўра, Кимёгар, Иттифоқ маҳаллаларида, Мустақиллик кўчасида 5 ва 7 қаватли уйлар қурилади, улар атрофида савдо мажмуалари, клиника, меҳмонхона ва маҳалла идоралари қад ростлайди. Айни пайтда қурилиш ишлари бошлаб юборилган.\nЖиззахда туризмни ривожлантириш учун яхши имконият, қулай табиий шароит мавжуд. Сайёҳларда дастлабки таассурот эса шаҳар темир йўл вокзалидан бошланиши табиий. Шу мақсадда Жиззах темир йўл вокзали тубдан реконструкция қилинди. Барча зарур шароит яратилган вокзалдан чиқишингиз билан Мирзо Улуғбек маҳалласи бошланади. Бу ерда кенг кўламли бунёдкорлик ишлари бажарилмоқда.\nХусусан, вокзал ва Тошкент кўчасини бирлаштирувчи ҳудудда 894 хонадонга мўлжалланган 7 қаватли 13 та уй қурилмоқда. Бу уйлар янги кўча бўйлаб жойлашади, атрофи ободонлаштирилиб, ўзига хос чиройли ландшафт ҳосил қилади.\nЖиззах шаҳрида вилоят қўғирчоқ театри қурилади. 250 ёш томошабинга мўлжалланган мазкур маскан жорий йил якунига қадар фойдаланишга топширилиши режалаштирилган. Бунинг учун 12 миллиард 700 миллион сўмдан ортиқ маблағ йўналтирилган.\nДавлатимиз раҳбарига вилоят аҳолисини тоза ичимлик суви билан таъминлаш, шаҳар оқова сув тизими тармоғини ривожлантириш борасидаги ишлар ҳақида маълумот берилди.\nЛойиҳалар тақдимотида автомобиль йўллари атрофини кўкаламзорлаштириш, йўлбўйи инфратузилмасини яхшилаш бўйича амалга ошириладиган ишлар тўғрисида ҳам сўз юритилди. Йўллар бўйига қайрағоч, клён, эман, акация, япон сафораси, тут, терак, лола, каштан, сурия атиргули, ҳинд сирени, магнолия каби дарахт ва гул кўчатлари экилади.\nПрезидентимиз Жиззах шаҳридаги 3-ички ишлар бўлимида ҳам бўлиб, бу ерда ўтган йили берилган топшириқлар ижроси билан танишди.\nМамлакатимизда тинчлик-осойишталикни мустаҳкамлаш, жамоат тартибини таъминлашга қаратилган тизимли ишлар амалга оширилмоқда. “Хавфсиз шаҳар”, “Хавфсиз туризм”, “Хавфсиз хонадон” тизимлари жорий этилгани, туну кун патруллик хизмати йўлга қўйилгани натижасида одамларда адолат ва қонун устуворлигига ишонч пайдо бўлди.\nДавлатимиз раҳбарининг 2018 йил 14 февралдаги қарорига мувофиқ, Тошкент шаҳрида жамоат тартибини сақлаш, ҳуқуқбузарликлар профилактикаси ва жиноятчиликка қарши курашишнинг сифат жиҳатидан янги тизими жорий этилди.\nЖиззах шаҳридаги 3-ички ишлар бўлимида ҳам шундай замонавий тизим ташкил этилди. Бўлим шаҳардаги Хайробод, Маданият, Тинчлик, Сайхон, Обод, Кимёгар, Ҳамид Олимжон ва Алишер Навоий номларидаги маҳаллаларда яшовчи аҳолига хизмат кўрсатади. Тезкор навбатчилик қисмига ҳудуддаги мактаб, болалар боғчаси ва бошқа объектларни туну кун назорат қилиш имконини берадиган видеокузатув тизими жорий этилган.\nПрезидентимиз жамоат хавфсизлигини таъминлашнинг моддий-техник базасини янада мустаҳкамлаш, ходимлар масъулиятини ошириш бўйича топшириқлар берди.\nШу билан Президент Шавкат Мирзиёевнинг Жиззах вилоятига ташрифи якунланди.


«Ижтимоий фикр»: тадбиркорларнинг кўпчилиги Ўзбекистоннинг қулай ишбилармонлик муҳитини ижобий баҳолади | Uzbekistan Today\nБош саҳифа / Социум / «Ижтимоий фикр»: тадбиркорларнинг кўпчилиги Ўзбеки...\n«Ижтимоий фикр»: тадбиркорларнинг кўпчилиги Ўзбекистоннинг қулай ишбилармонлик муҳитини ижобий баҳолади\nТадбиркорлар ва фермерларнинг мутлақ кўп қисми Ўзбекистонни қулай ишбилармонлик муҳитига эга мамлакат деб ижобий баҳоладилар, дейилади «Ижтимоий фикр» жамоатчилик фикрини ўрганиш маркази ўтказган «Тадбиркорлар нигоҳида Ўзбекистоннинг қулай ишбилармонлик муҳити» ижтимоий сўровномасида.\n«Жаҳон» АА ёзганидек, республиканинг барча ҳудудларидан турли таълим ва тажриба даражаси билан фарқланувчи бизнес вакиллари иштирок этди.\nИшбилармонлик муҳити индекси юқори даражаси (0,91) респондентларнинг ижобий муносабатини тасдиқлади. Улар тадбиркорлик учун яратилган шароитларни баҳолашда 97,3 %, уни янада такомиллаштиришни баҳолашда 94,3 %, шунингдек, муваффақиятли бизнес учун тенглик имкониятини баҳолашда 82,6 % ижобий кўрсаткичда овоз бердилар.\nТадқиқотлар шуни кўрсатдики, бутун республика бўйича хусусий корхоналарни рўйхатдан ўтказиш жараёни қонунда белгиланган муддат доирасида амалга оширилади. Тадбиркорларнинг кўпчилиги (71,6 %и) 7 кундан кам бўлмаган муддат ичида рўйхатдан ўтишга муваффақ бўлишган. Ер участкаси олишларида ҳам ҳеч қандай қийинчилик бўлмаган, кредит олиш ва қишлоқ хўжалик техникалари бўйича фермерларнинг аксар қисми (85–94 %и) муаммога дуч келишмаган.\nСўровнома жавобларига кўра, рухсатнома ёки лицензия олиш жараёни оғирлик туғдирмайди. 76,2 % респондентнинг фикрига кўра, юқоридаги ҳолатда ҳеч қандай ноқонуний тўловлар талаб этилмайди. Тадбиркорларнинг кўп қисми (80,9 %и) буни осонгина ҳал бўладиган жараён деб баҳолашди.\nМаълум бўлишича, маҳсулот ишлаб чиқариш ва сотиш, товарлар ёки хизматларни сертификатлаш ишини 67,6 % қатнашчилар оддий ва тезкор деб баҳолади. Нормал тартибда фаолият олиб бориш учун 1 дан 3 гача сертификат талаб қилинади. Сертификат олиш жараёни ҳам етарлича эркин. 82,9 % респондентларнинг фикрига кўра, бунинг учун ҳеч қандай ноқонуний тўлов талаб қилинмайди.\nТадбиркорларнинг Ўзбекистон солиқ тизимини баҳолаш индекси самарали деб тарифланди. Унда давлат ва фуқароларнинг манфаатлари тенг олиб борилиши аниқ фактлар асосида намоён бўлди. Бундан ташқари, солиқ тизими тадбиркорлик фаолиятини рағбатлантиради ҳам.\nБутун мамлакат бўйича банклар фаолиятини баҳолаш қиймати ижобий натижани кўрсатди. Банк ва тадбиркорлар билан муносабатлар алоҳида эътиборга лойиқ. Кредит олиш бўйича бошқарувчилар ёки банк ходимлари томонидан товламачиликлар борлиги ҳақидаги сўровга 82 % қатнашчи салбий (йўқ) жавоб берган.


Давлат божхона қўмитаси делегацияси Бирлашган Араб Амирликлари ва Қувайт давлатида самарали музокаралар ўтказди\nМазкур ташриф давомида инвестициялар, молия, муқобил энергетика, саноат ва инфратузилмани ривожлантириш, қишлоқ хўжалиги, маданият ва бошқа соҳалар қаторида божхона маъмуриятчилиги соҳасида ҳам ҳамкорлик бўйича ҳужжатлар имзоланган эди.\nГалдаги вазифа эса эришилган келишув ва битимларнинг ўз вақтида ва сўзсиз ижросини таъминлашга қаратилган бўлиб, бу борада Ўзбекистон Республикаси Давлат божхона қўмитаси томонидан аниқ амалий ишлар бошлаб юборилди.\nЖумладан, жорий йилнинг 3-8 май кунлари Давлат божхона қўмитаси раиси М.Азимов бошчилигидаги делегация Бирлашган Араб Амирликлари ва Қувайт давлатида бўлиб, мазкур мамлакатларнинг замонавий логистика терминаллари ва божхона омборлари фаолияти билан яқиндан танишишди.\nТашриф доирасида Қувайт божхона админстрацияси ва БАА Федерал божхона админстрацияси Олий комиссари билан мамлакатларимиз ўртасида божхона иши соҳасида ўзаро ҳамкорлик бўйича икки томонлама музокаралар ўтказилди.\nТашрифнинг илк кунида делегация аъзолари Қувайтдаги «ANHAM FZCO» компаниясининг логистика терминали билан яқиндан танишишди. 2004 йилдан бери муваффақиятли фаолият олиб бораётган мазкур компания харидларни амалга ошириш ва маҳсулотларни дунёнинг турли давлатларидаги 300 дан ортиқ мижозларга, хусусан улгуржи харидорлар ва супермаркетлар тармоқларига етказиб бериш бўйича катта тажрибага эга.\nФаолият кўлами, транспорт оқими ва товар айланмасининг катталигига қарамай, мазкур компания “Товарларни етказиб бериш занжирини бошқариш тизими” орқали ўз ишини тизимли ва бир маромда йўлга қўйган.\nКомпания фаолиятига ахборот-коммуникация технологиялари кенг кўламда жорий этилган бўлиб, омборлар, транспорт ва харидларни бошқариш тизимлари, логистика портали ҳамда бизнес-таҳлил ахборот маҳсулотлари меҳмонларда алоҳида қизиқиш уйғотди.\nҚувайт божхона админстрацияси раҳбари Жамол ал Желавий билан ўтказилган музокараларда тадбиркорлик, инвестициялар ва ўзаро савдони ривожлантиришда божхона соҳасидаги узоқ муддатли ҳамкорликни йўлга қўйиш бўйича фикр-мулоҳазалар алмашилди.\nҚувайт томонида Ўзбекистондан узум, мева-чева ва полиз маҳсулотларини етказишни ташкил қилиш, шунингдек, Ўзбекистонда кўчмас мулк харид қилиш масалалари алоҳида қизиқиш уйғотди.\nМасалан, “ANHAM FZCO” компанияси қишлоқ хўжалиги маҳсулотларини мамлакатга Жанубий Америкадан ҳаво йўллари орқали 20 соатда етказаётган бўлса, Ўзбекистондан парвозлар орқали бу турдаги маҳсулотларни етказишга атиги 3 соат кифоя қилади. Бу эса Ўзбекистоннинг қишлоқ хўжалиги маҳсулотлари экспорти учун янги имкониятлар эшигини очади.\nШунингдек, мазкур компания вакиллари ўз товарларини Афғонистонга етказишда Сурхондарё вилоятидаги «Termez Cargo» логистика маркази имкониятларидан кенг фойдаланишга ҳам алоҳида қизиқиш билдиришди.\nМузокаралар якунига кўра иккала мамлакат ўртасида божхона иши соҳасида ҳамкорлик ва ўзаро ёрдам бўйича Келишув ишлаб чиқишга ва уни Ўзбекистон-Қувайт савдо-иқтисодий ҳамкорлиги бўйича Ҳукуматларо комиссиясининг навбатдаги йиғилишида имзолашга келишиб олинди.\nБААга ташриф давомида эса Дубай халқаро аэропорти божхона хизмати ва қатор логистика терминаллари фаолияти билан яқиндан танишилди.\nДубай халқаро аэропортининг божхона хизмати божхона назоратининг энг сўнгги замонавий технологиялари, видеокузатув тизими, металлизлагичлар, назорат-рентген ускуналари, шахсий кўрикни божхона ходимининг аралашувисиз ўтказишга имкон берувчи инсон танасини сканерловчи ускуналар билан таъминланган.\nМазкур аэропортда кунига 70 мингдан ортиқ йўловчилар турли парвозларни амалга оширишади. Уларни божхона назоратидан самарали ўтказилишида видеокузатув ва назорат-рентген аппарати тасвирлари билан ишлайдиган автоматлаштирилган мониторинг тизими муҳим рол ўйнайди.\nШунингдек, ҳаво транспортлари, йўловчилар ва уларнинг багажларига доир дастлабки ахборотларни (2 соатгача) олдиндан тақдим этиш тизими мавжуд ресурслар ва иш кучини тўғри тақсимлаш имконини беради.\nБАА Федерал божхона админстрацияси Олий комиссари Али Саид Матар Ал-Неяди билан бўлиб ўтган музокараларда Ўзбекистон Республикаси Президенти Шавкат Мирзиёевнинг мазкур давлатга амалга оширган ташрифлари дўстлик ва шерикликка асосланган икки томонлама муносабатларни сифат жиҳатидан янги босқичга кўтаришга хизмат қилаётгани алоҳида қайд қилинди.\nАли Саид Матар Ал-Неяди Ўзбекистон Республикасида қурилиши режалаштирилган божхона терминалларини бунёд этишда араб компаниялари билан ўзаро ҳамкорликнинг йўлга қўйилаётганига юқори баҳо берди. Хусусан, «DP World» и «ANHAM FZCO» компаниялари бу борада улкан нуфуз ва катта тажрибага эга эканлигини қайд этди.\nМузокаралар давомида томонлар иккала мамлакат ўртасида олиб ўтилаётган товарлар ҳақида дастлабки ахборотларни электрон алмашинувини йўлга қўйишнинг техник талабларини ишлаб чиқиш бўйича келишувга эришишди.\nЯъни, томонлар божхона чегаралари орқали олиб ўтиладиган товар ва транспорт воситаларига доир маълумотларни икки давлат божхона хизматлари ўртасида реал вақт режимида электрон шаклда олдиндан алмашишлари йўлга қўйилади. Бу эса табиийки, божхона расмийлаштирувини тезлаштириш ҳамда божхона назоратининг самарадорлигини оширишга хизмат қилади.\nШунингдек, Ўзбекистонда бунёд этилаётган йирик 9 та божхона терминаллари - замонавий логистика марказларининг қурилишида БАА божхона хизмати тажрибасини кенг татбиқ этишга алоҳида эътибор қаратилади.\nТашрифнинг энг муҳим янгиликларидан яна бири Ўзбекистон Республикаси давлат божхона хизмати органлари ходимларининг ушбу мамлакатда малакасини ошириш ва экспертлар алмашуви орқали БААдаги мавжуд илғор тажриба ҳамда амалиётни ўрганиш масаласида ҳам жиддий қадам қўйилди.\n«DP World» компанияси раиси Султон Аҳмад бин Сулайем билан бўлиб ўтган учрашув ҳам ҳар жиҳатдан самарали бўлди. Компания раҳбари Ўзбекистон Республикаси Президенти томонидан мамлакатда тадбиркорликни қўллаб-қувватлаш, инвестицион муҳитни яхшилаш борасида олиб борилаётган сиёсатни эътироф этиб, Ўзбекистонга турли соҳаларда инвестиция киритишга ўз қизиқишини билдирди.\nШунингдек, маҳаллий компания билан ҳамкорликда чегара-божхона постларига туташ ҳудудда замонавий божхона терминаллари ҳамда Навоий вилоятида қуруқлик портини бунёд этишда ҳам ҳамкорликка тайёр эканлигини маълум қилди. Бу эса “Бир макон, бир йўл” лойиҳасидаги ташаббусларни амалга оширишда Ўзбекистонинг хал қилувчи аҳамият касб этишида муҳим ўрин тутади.\n2005 йилда ташкил қилинган мазкур компания дунёдаги учинчи йирик порт оператори бўлиб, 78 та денгиз ва қуруқликдаги терминаларига эга. Дунёнинг барча қитъаларидаги 40 дан ортиқ мамлакатларда ўз фаолиятини йўлга қўйган компания ўз йўналишида жаҳон бозорининг 6.7 фоизига эгалик қилади.\nМазкур компания билан ўтказилган музокаралар якунига кўра фаолиятнинг муҳим йўналишлари бўйича самарали ҳамкорликни амалга ошириш юзасидан “Йўл харитаси” ишлаб чиқишга келишиб олинди.\n“Йўл харитаси” Форс кўрфази мамлакатларига Ўзбекистондан қишлоқ хўжалиги, озиқ-овқат ва тўқимачилик маҳсулотларини экспорт қилиш, Ўзбекистоннинг транспорт-транзит ва логистика салоҳиятини кучайтиришда мазкур компания тажрибасини ўзлаштириш каби масалаларни қамраб олади.\nБир сўз билан айтганда Давлат божхона қўмитаси делегациясининг БАА ва Қувайт давлатларига амалга оширган хизмат сафарлари Ўзбекистон давлат божхона хизмати органлари фаолиятига илғор хорижий тажрибаларни татбиқ этиш, божхона назоратига замонавий инновацион ва ахборот-коммуникацион технологияларни қенг қўллаш, соҳада билимли ва професссионал кадрларни тайёрлашга хизмат қилади.


Хоразмда қайнакасини пичоқ уриб ўлдирган эркакка суд ҳукми ўқилди (видео) - Darakchi\nЖИНОЯТ 17.06.2021, 15:08\nХоразм вилояти Тупроққалъа туманида қайнакасини пичоқлаб ўлдирган эркак суд қилинди. Бу ҳақда Олий суд ахборот хизмати хабар берди.\nМаълум бўлишича, ҳазорасплик 27 ёшли О. ўз уйида спиртли ичимлик таъсрида қайнакаси билан жанжаллашган. Шунингдек, йигит маст ҳолда стол устида турган ошхона пичоғи билан эркакни 5 марта пичоқ уриб оғир тан жароҳати етказган. Жабрланувчи кўкрак ва елка қисмидан олинган жароҳати оқибатида вафот этган.\nМазкур ҳодиса юзасидан жиноят ишлар бўйича Тупроққалъа туман суди айбланувчига Жиноят кодексининг 97-моддаси (Қасддан одам ўлдириш) 1-қисмида назарда тутилган жиноятни содир этгани учун 11 йил муддатга озодликдан маҳрум қилиш жазоси тайинлаган.